Mihajlović: Koridor 10 će biti završen do kraja 2016.\nVRANJE - Koridor 10 će biti završen do kraja 2016. godine i novca za taj projekat ima dovoljno, izjavila je danas potpredsedncia Vlade i ministarka građevinarstva, saobraćaja i infrastrukture Zorana Mihajlović.\nObilazeći deonicu Koridora 10 Vladičin Han - Donji Neredovac, Mihajlović je navela da je u poslednjih godinu dana asfaltirano 58 kilometara puta, a u planu je da ove bude asfaltirano još 120 kilometara, od čega 70 kilometara autoputa. Mihajlović je, povodom godišnjice rada tog ministarstva, istakla da se u poslednjih godinu dana u Srbiji gradi 10 puta više nego što je bio prosek prethodnih 10 godina i poručila da se mora nastaviti sa tim da bi Srbija postala važna tranzitna zemlja. Ona je naglasila da je obezbeđen novac za Koridor 10, izuzev za poslednjih osam kilometara i očekuje da će i to biti ugovoreno u narednih mesec dana.\nMinistarka je kazala da novac nije problem, već je problem bio upravljanje i nadzor nad projektima i naglasila da sada u okviru resornog ministarstva posoji poseban sektor upravljanja projektima, koji se bavi i otklanja sve probleme. "Deonica Vladičin Han - Donji Neredovac je dobar primer kako se radovi odvijaju u planiranom roku i na toj deonici je već urađeno 60 odsto posla", rekla je Mihajlović, podsetivši da je izvođač radova na tom delu grčka kompanija "Terna". Komentarišući dinamiku radova koju izvodi grčka kompanija Aktor na Koridoru 10, Mihajlović je rekla da je to ministarstvo upozoravalo preduzeće Koridori Srbije da procenat radova koje izvodi Aktor nije zadovoljavajući i da je stanje alarmantno. "Očekujemo da Koridori Srbije upozore to grčko preduzeće da završe svoj posao, a ako ne mogu, zna se šta se u toj situaciji radi", rekla je Mihajlović.\nMinistarka je istakla da se slaže i sa tim da, ukoliko je potrebno, nadležni organi prekontrolišu sve ugovore koje ta kompanija ima sa Koridorima. Zamenik direktora Koridora Srbije Milovan Bekrić naveo je da je deonica Koridora 10 od Donjeg Neredovca do Vladičinog Hana duga 26,3 km i da je vrednost radova na sva tri lota te deonice 74 miliona evra. On je najavio završetak te deonice do kraja ove godine i dodao da će se nastojati da se dinamika radova sa te deonice preslika i na ostale delove Koridora 10.\nBekrić je ukazao da je Grdelička klisura ubedljivo najteža deonica na Koridoru 10 i da se radovi izvode u skladu sa mogućnostima i problemima koji se javljaju na terenu. "Pokušavamo da što brže i bolje radimo i rešavamo probleme u saradnji sa resornim ministarstvom i gledamo da nijedan dan ne produožimo rokove, a svako ko to bude uradio moraće da ima dobro obrazlozozenje za to", poručio je Beklić.\nVerujem da će se spojiti Koridori i Putevi\nMinistarka Mihajlović izjavila je da očekuje da vlada sprovede odluku o spajanju preduzeća Koridori Srbije i Putevi Srbije. Vlada je tu odluku donela u avgustu prošle godine, jer su sve analize pokazale da je spajanjem tih preduzeća moguće ostvariti uštede od 25 odsto. "Verujem da će vlada tu odluku realizovati bez obzira koliko vremena je prošlo i da nećemo gubiti vreme na stalnom ukrštanju jednog i drugog preduzeća", poručila je Mihajlović novinarima u Vranju.\nNikada više čekanje dozvole duže od 28 dana\nMihajlović je u Vranju privatnom investitoru iz tog grada koji je na građevinsku dozvolu čekao 965 dana, uručila dozvolu izdatu po novoj, ubrzanoj proceduri, "Ovo je poslednji put da iko čeka građevinsku dozvolu duže od 28 dana, koliko je zakonom predviđeno", rekla je Mihajlović novinarima u Vranju posle uručenja dozvole. Ona je ukazala da se sada ceo proces prebacuje na lokalne samouprave - gradove i opštine i da su oni ti koji treba da obezbede sve što je potrebno potencijalnim investitorima. "Nema više da se ide od jednog do drugog, da se traži, da se moli, potkupljuje", rekla je Mihajlović i dodala da očekuje da će sada investitori biti zadovoljniji.\nMinistarka je kazala da su procene da je po novoj ubrzanoj proceduri do sada izdato više od 1.000 građevinskih dozvola. Ona je napomenula da se sakupljaju podaci o lokalnim samoupravama i da je sada prijavljeno 850 izdatih građevinskih doozvola po novoj proceduri, ali nisu sve lokalne samouprave dostavile podatke.\nMihajlović je rekla da je zadovoljna brzinom izdavanja tih dozvola po tom novom modelu, istakavši da je očekivala više problema na nivou lokalnih samouprava. "Za sada nije bilo nikakvih kazni za lokalne samouprave, ali od 1.maja kontrole će biti rigoroznije", poručila je Mihajlović. Ona je dodala da je sada na opštinama da se međusobno takmiče u privlačenju investitora, jer će svaka kompanija otići u onu opštinu u kojoj se brže dobija građevinska dozvola.\nDatum: 24.05.2015 Izvor: Tanjug


Popović: Da stignemo do Jadranske lige - Košarka, Top News, Vesti\nPopović: Da stignemo do Jadranske lige\nSite Default 26.03.2014., 14:50\nIskusni centar Petar Popović potpisao je ugovor sa ekipom Metalca iz Valjeva, za koji će nastupati do kraja sezone.\nNekadašnji centar Crvene zvezde je sezonu započeo u Alijagi, a istakao je zadovoljstvo što će u završnici sezone igrati u sredini koja voli košarku.\n„Došao sam u klub koji poslednjih par godina maksimalno ulaže u košarku. Sa igračima koje ima i sjajnim trenerom, mislim da možemo da se uključimo u borbu za Jadransku ligu. Svakako je veliku ulogu imao i poziv mog prijatelja Boška Đukanovića, koji košarku u Valjevu svake godine diže za po jedan stepenik više“, rekao je Popović.\nMetalac trenutno zauzima treće mesto u Košarkaškoj ligi Srbije u kojoj je ostalo da se odigra još jedno kolo. Ekipa iz Valjeva je već obezbedila učešće u Superligi koju će popuniti četiri srpska predstavnika iz ABA Lige, kao i četiri najuspešnije ekipe iz KLS.\n„Pravo nastupa stičem za Superligu i potrudiću se da maksimalno pomognem u ostvarivanju što boljeg rezultata“, rekao je Popović.\nPopović je tokom karijere nastupao za subotički Spartak, Hemofarm, Crvenu zvezdu, Beneton, Huventud, Estudijantes, Spartak Sankt Petersburg, Artland Dragons i Alijagu, u kojoj je u proseku postizao 7,3 poena i 2,9 skokova po utakmici.\nkk metalacpetar popović\nPrethodna vest Vujošević o finansijama: Ako se ovako nastavi sledeće godine postojaće samo jedan klub…\nSledeća vest Lekić: Odbrana je ključ\nHotSport 17.09.2021., 23:41\nVujošević o finansijama: Ako se ovako nastavi sledeće godine postojaće samo jedan klub…\nLekić: Odbrana je ključ


"Večernje novosti": "Tajni" izbor za upravnika Narodne biblioteke Srbije - MediaSfera\nKako “Večernje novosti” nezvanično saznaju, Ministarstvo kulture i informisanja je usvojilo predlog Upravnog odbora Narodne biblioteke Srbije da se za upravnika ove nacionalne institucije imenuje Vuk Vukićević, sadašnji direktor Zavoda za proučavanje kulturnog razvitka. Mišljenje je prosleđeno Vladi Srbije, čija reč je poslednja u ovoj proceduri.\nOdluka članova UO, koja je doneta jednoglasno i prosleđena ministarstvu, već nekoliko dana je pod velom tajne, iz nepoznatih razloga. „Novosti„ su došle u posed tog „misterioznog spisa“.\nA u njemu piše da je Upravni odbor obavio razgovore sa šestoro kandidata, među kojima je i Vuk Vukićević, a ostali su: Laslo Blašković, Dejan Ristić, Jasmina Ahmetagić, Milorad Vučković i Nenad Kebara.\nU zaključnom mišljenju UO izneto je da tri kandidata ispunjavaju uslove – Vučković, Blašković i Vukićević. Za preostala tri – Ahmetagić, Ristić i Kebara – ističu da nemaju potrebno iskustvo u rukovođenju u kulturi.\nKonstatovano je da je Jasmina Ahmetagić, poznati književni kritičar, uspešno obavljala više različitih poslova u Narodnoj bilioteci, na nekoliko fakulteta i u Institutu za srpsku kulturu u Leposaviću. UO je, međutim, zaključio da kvalitet njenog iskustva na poslovima rukovođenja u kulturi, „i kao formalno prihvatljiv, nije na odgovarajućem nivou„, zbog čega je i diskvalifikovana.\nDosadašnji upravnik NBS, Laslo Blašković ponudio je održiv program za naredni četvorogodišnji period, u kome, međutim, „nedostaje konkretna vizija rada same biblioteke„. Pritom, kako su ocenili članovi UO, program rada je napisan „esejističkim i slobodnim stilom, a ne odgovarajućim funkcionalnim stilom“. UO smatra da NBS tokom njegovog četvorogodišnjeg mandata nije na svim nivoima funkcionisala na odgovarajući način.\nZa Milorada Vučkovića, inače penzionera, ocenjeno je da poseduje višegodišnje radno iskustvo u rukovođenju sektorima nacionalne biblioteke i da je njegov program ambiciozan. Međutim, UO izražava sumnju da su neke njegove ideje realne i ostvarljive i zaključuje da je njegov program „više posvećen stručnom i organizacionom radu, a mnogo manje misiji NBS u kulturnom životu Srbije“.\nPrema oceni UO, dr Vuk Vukićević je ponudio „ozbiljan program rada i uspešno ga obrazložio„. Konstatovano je da se bavio različitim oblicima komunikacije i da je obavljao različite poslove u kulturi: savetnik ministra kulture, generalni sekretar Udruženja izdavača i knjižara Srbije, nastavnik na Računarskom fakultetu, urednik u izdavačkim kućama.\n“Mada njegovo stručno obrazovanje i dosadašnja delatnost nisu primarno vezani za književnost i bibliotekarstvo, ipak, ako se svi elementi njegovog dosadašnjeg rada uzmu u obzir, kandidat može voditi NBS u narednom četvorogodišnjem periodu” – zaključio je UO.\nDejan Ristić: Formalno ispunjavam sve kriterijume, ali…\nNa molbu predstavnika više sredstava javnog informisanja, a u vezi sa sprovođenjem Javnog konkursa za izbor upravnika Narodne biblioteke Srbije reagovao je Dejan Ristić.\n„Nakon prošlogodišnjeg neuspešno pokušanog sprovođenja redovnog Javnog konkursa za izbor upravnika Narodne biblioteke Srbije, Upravni odbor te institucije raspisao je sredinom decembra 2019. godine novi javni konkurs.\nNa ponovlјeni javni konkurs priložio sam potpuno identičnu dokumentaciju onoj koju sam prethodno dostavio na prošlogodišnji konkurs, a koju je Upravni odbor onomad ocenio kao nepotpunu te me je tada eliminisao iz spiska kandidata koji ispunjavaju zakonom, statutom ustanove i kriterijumima utvrđenim javnim konkursom tražene uslove.\nU decembru sam, kao što rekoh, na ponovlјeni javni konkurs prosledio potpuno identičnu dokumentaciju koju je Upravni odbor NBS ovoga puta ocenio konpletnom te me je, u skladu sa odredbama Zakona o kulturi, pozvao na razgovor koji se obavlјa isklјučivo sa kandidatima koji ispunjavaju sve tražene kriterijume.\nTom prilikom mi je od strane Upravnog odbora saopšteno da je moj Predlog programa rada NBS ,,najobimniji i najcelovitiji“.\nDanas iz medija saznajem da je UO NBS moju kandidaturu ocenio ,,formalno prihvatlјivom“, ali da nemam ,,tražene četiri godine radnog iskustva na čelnim pozicijama“.\nNaime, javnim konkursom za izbor upravnika NBS bilo je, pored ostalog, utvrđeno da kandidat mora da ima ,,najmanje deset godina radnog iskustva u kulturi, od čega najmanje četiri godine iskustva na poslovima rukovođenja u kulturi’‘ što sam dokazao dostavlјajući originale potvrda o tome da imam više od dvanaest godina radnog iskustva u kulturi i više od šest godina na poslovima rukovođenja u kulturi.\nSa druge strane, UO NBS je konstatovao da (očito želјeni) kandidat, koji ima manje od tri godine radnog iskustva u kulturi i isto toliko radnog iskustva na poslovima rukovođenja u kulturi, ispunjava traženi uslov.\nMinistar je prihvatio ovu po svemu sudeći od samog početka dobro ,,navigovanu“ i sinhronizovanu, ocenu UO NBS i svog želјenog kandidata predložio Vladi Srbije za novog upravnika NBS.\nStiče se utisak da članovi Upravnog odbora NBS, zajedno sa ministrom Vukosavlјevićem, očito slabo stoje sa osnovnim računskim radnjama sa jednocifrenim brojevima stoga što pokušavaju da nas uvere da je 3 veće, a 6 manje od 4.\nTakođe, deluje i da članovi UO NBS, a i ministar skupa sa njima, pokazuju jasne prekognističke sposobnosti budući da konstatuju i to da ,,stručno obrazovanje i dosadašnja delatnost“ želјenog kandidata ,,nisu primarno vezani za književnost i bibliotekarstvo. Ipak, ako se svi elementi njegovog dosadašnjeg rada uzmu u obzir, kandidat može voditi NBS u narednom četvorogodišnjem periodu“.\nIzražavam punu uverenost da će Vlada Republike Srbije, koja treba da se izjasni o ministrovom predlogu, prepoznati očito kršenje zakona, statuta same ustanove i kriterijuma utvrđenih javnim konkursom za upravnika NBS i odbaciti ovakav predlog te učiniti da se izbor upravnika NBS sprovede uz poštovanje propisa”, kaže se u reakciji Dejana Ristića dostavljenoj medijima.\nTagoviDejan Ristić izbor Narodna biblioteka Srbije upravnik\nDejan Ristić: Odgovor na saopštenje Ministarstva kulture i informisanja - MediaSfera kaže:\n13/02/2020 u 15:52\n[…] toku postupka utvrđivanja liste kandidata niko ko je konkurisao, pa tako ni Ristić, nije uložio prigovor ili žalbu na rad Upravnog odbora, […]


Dragi naši čitaoci, danas za vas imamo posebno iznenađenje! Naime, u Dunavkoj 23 se otvorila nova prodavnica - Najlonholičari. Koncept ovog zanimljivog butika je sedeći: možete da kupite novu i polovnu odeću, aksesoare, slike i razne sitnice, ali isto tako možete da prodate sopstvene.\nCena iznajmljivanja police je od 400-700 dinara u zavisnosti od pozicije na kojoj se nalazi. Cene predmeta koje prodajete određujete sami! Ukoliko volite da obilazite najlon ili second hand prodavnice, ili imate odeće viška, onda je ova prodavnica pravo mesto za vas!\njeftino Najlon najlonhoičari Novi Sad Ns za Dž odeća polovna odeća second hand


Evropa za građane i građanke: predstavnici Fondacije „Novi Sad 2021“ na konferenciji u Plovdivu - Novi Sad - Evropska prestonica kulture\nEvropa za građane i građanke: predstavnici Fondacije „Novi Sad 2021“ na konferenciji u Plovdivu\nPredstavnici Fondacije „Novi Sad 2021 – Evropska prestonica kulture“ proteklog vikenda boravili su u Plovdivu, u okviru regionalne konferencije „Citizens & Culture: Fuse. Transform. Revive!“ gde su imali priliku da predstave rad Fondacije kao i projekat „European Youth Engagement Network – EYE-Net“ koji se finansira iz programa „Evropa za građane i građanke“. Drugog dana konferencije, predstavnica Fondacije moderirala je sesiju „Transform“ čija tema je bila oživljavanje zaboravljenih i napuštenih urbanih prostora. Cilj ove radionice bio je da učesnici diskutuju, razmenjuju stavove i razmišljaju o bitnim istorijskim događajima, njihovom uticaju na lokalnu zajednicu i mostu koji spaja istorijsko nasleđe sa izazovima današnjice.\nNa konferenciji, promovisana je saradnja Plovdiva kao Evropske prestonice kulture 2019. godine i Novog Sada kao Evropske prestonice kulture 2021. kao i sam program „Evropa za građane i građanke“.\nNa dvodnevnom skupu u ovom bugarskom gradu, učesnici su imali priliku da se upoznaju sa uspešnim projektima u oblasti kulture u okviru ovog programa i razmene ideje za buduće projektne predloge zajedno sa potencijalnim partnerima iz Srbije i Bugarske.\nProgram „Evropa za građane i građanke“ ima za cilj da omogući da građani razumeju Evropsku uniju, njenu istoriju i različitosti, kao i da promoviše evropsko građanstvo i unapredi građansko i demokratsko učešće na nivou EU. Posebni prioriteti programa su podizanje svesti u pogledu sećanja, zajedničke istorije i vrednosti, kao i cilja Unije kojim se promovišu mir, njene vrednosti i dobrobit njenih naroda podsticanjem rasprava, promišljanja i razvoja mreža. Poseban akcenat se daje i podsticanju demokratskog i građanskog učešća na nivou Evropske unije, razvoju građanskog razumevanja postupka donošenja politika Unije i podsticanju mogućnosti društvenog i međukulturnog angažovanja i volontiranja na nivou Evropske unije.\nProgram „Evropa za građane i građanke“ je program Evropske unije u Srbiji koju organizuje Kancelarija za saradnju sa civilnim društvom Vlade Republike Srbije u saradnji sa Ministarstvom\nkulture Republike Bugarske.


Antonella Valmorbida i ALDA, članica Upravnog odbora Konvencije civilnog društva\nDok se konferencija o budućnosti Evrope približava, 4. marta održan je prvi sastanak na konvenciji civilnog društva o budućnosti Evrope. Među rezultatima, ponosni smo što možemo naglasiti da je Konvencija izabrala - zajedno sa ostalih šest predstavnika - našu generalnu sekretarku Antonelu Valmorbidu za člana Upravnog odbora, koji će biti zadužen za vođenje tematskih grupa. Fokus će biti na pitanjima životne sredine, kao i na socijalnoj jednakosti i političkim područjima identifikovanim u Zajedničkoj deklaraciji – pominjemo samo nekoliko.\nCilj pomenutog sastanka bio je da se definišu i dnevni red i radni program tokom rasprave o upravljanju Konvencijom. Generalno, Konvencija civilnog društva o budućnosti Evrope treba da funkcioniše kao veza između OCD i institucija, kako bi se osiguralo da se predlozi i zabrinutosti građana čuju, dok se traže efikasna rešenja za prevazilaženje današnjih izazova i onih koji nas čekaju sutra.\n„Samo organizacije civilnog društva mogu učiniti institucije EU i nacionalne vlade odgovornim za istinski participativnu i demokratsku konferenciju“\nDalje, Konvencija će, takođe kroz Zajedničku deklaraciju, koju su usvojile 72 organizacije uključene na panevropskom nivou, učestvovati sa dva predstavnika na Međuinstitucionalnom plenarnom zasedanju Konferencije o budućnosti Evrope. Tako je, kako je rekao Jean Marc Roirant , predsednik Civilnog društva za Evropu u članku objavljenom na veb stranici Civilnog društva u Evropi: „samo organizacije civilnog društva mogu učiniti institucije EU i nacionalne vlade odgovornim za istinski participativnu i demokratsku konferenciju, ali i nadalje za politike, zakonodavstvo i po potrebi za izmenu ugovora”\nKonačno, tokom događaja održanog 4. marta takođe je izabrano dvoje predsedavajućih: Aleksandrina Najmovic, generalna sekretarka Evropskog Građanskog foruma i Miloš Ristovski, generalni sekretar JEF Evropa, Mladi evropski federalisti. Njihova uloga će biti predstavljanje Konvencije pred Izvršnim odborom Konferencije o budućnosti Evrope, uz nadzor nad celokupnim dnevnim redom.\nAktivno uključivanje u tako plodnu i dinamičnu panevropsku stvarnost može biti samo sjajan povod za ALDA-u da poveća i ojača svoju mrežu, istovremeno potvrđujući svoju poziciju strateškog partnera kada je reč o demokratiji i učešću građana.\nPročitajte Zajedničku deklaraciju\nLink do Konvencijskih vesti o civilnom društvu u Evropi\nPročitajte naše prethodne vesti na ovu temu


Komšije jasno rekle NE nadogradnji skloništa u bloku 33, kod Geneksa\nNa poziv Ne davimo Beograd održan je komšijski sastanak u bloku 33, kod kule “Geneks” a povodom plana za nadogradnju skloništa u ovom delu Novog Beograda. Ovom prilikom građani su jasno poručili da se ne slažu sa planovima da se prostor između zgrada dodatno popunjava novim objektima koji će smanjiti zelene površine i dodatno opteretiti infrastrukturu u ovom kraju.\nOvom prilikom okupljenima smo predstavili i iskustva iz borbi širom grada, a posebno u vezi sa skorašnjim planovima za nadogradnju skloništa u Batajnici, Borči i na Čukarici, gde su građani sakupili nekoliko hiljada potpisa i podneli primedbe na javnom uvidu nezadovoljni ovim planom koji ugrožava zelene površine i igrališta u ovim naseljima.\nDobrica Veselinović je predstavio iskustva Ne davimo Beograd iz drugih krajeva u kojima smo se suprotstavili nadogradnji skloništa i poručio da se samo solidarno možemo izboriti za dobar grad. Takođe, sa okupljenim komšijama dogovorili smo sledeće korake.\nPodsećamo da je JP “Skloništa Srbije” nedavno objavilo javni poziv za prikupljanje pismenih ponuda za izvođenje radova-rekonstrukcija i nadogradnja postojećeg skloništa u Novom Beogradu, Blok 33, ul. Narodnih heroja br.43, na katastarskoj parceli kp 6770 KO Novi Beograd, po modelu suinvestiranja.\nNe davimo Beograd zahteva od JP “Skloništa Srbije” i Direkcije za imovinu da odustanu od ovog i sličnih planova za nadogradnju skloništa kojim se drastično ugrožava količina zelenih površina i kvalitet života građana, i pronađu druge modele koji su skladu sa potrebama ljudi, a ne profita investitora.


Za novu zgradu FILUM u Kragujevcu obezbeđeno 95 mil EUR za objekat koji će se prostirati na 8.000 m2 - Glas Šumadije\nNaslovna > Grad > Za novu zgradu FILUM u Kragujevcu obezbeđeno 95 mil EUR za objekat koji će se prostirati na 8.000 m2\n24/07/2021 24/07/2021 15081 komentar na Za novu zgradu FILUM u Kragujevcu obezbeđeno 95 mil EUR za objekat koji će se prostirati na 8.000 m2\nGradsko veće Kragujevca, na sednici održanoj 22. jula, dalo je saglasnost gradonačelniku Nikoli Dašiću da zaključi Sporazum o realizaciji Projekta izgradnje i opremanja nove zgrade Filološko – umetničkog fakulteta sa Ministarstvom prosvete, nauke i tehnološkog razvoja.\nNova zgrada FILUM – a nalaziće se sa desne strane Ekonomskog fakuleta. Resorno ministarstvo finansiraće gradnju i opremanje kroz okvirni kreditni Sporazum sa Bankom za razvoj Saveta Evrope (CEB), saopšteno je na portalu Grada Kragujevca.\nFILUM je prepoznat kao jedan od 15 prioritetnih projekata za čiju je realizaciju ukupno obezbeđeno 11,2 milijarde dinara odnosno 95 mil EUR.\nCilj projekta je unapređenje i jačanje kapaciteta univerzitetskog obrazovanja studenata, koji će biti realizovan kroz rekonstrukciju postojećih zgrada, izgradnju i opremanje novih objekata u Beogradu, Novom Sadu, Nišu i Kragujevcu.\nInače, glavnim arhitektonsko – urbanističkim projektom predviđena je izgradnja funkcionalnog objekta bruto površine 8078 m2, planirane spratnosti P+2. Grad Kragujevac se Sporazumom obavezuje da izvrši prenos prava javne svojine na katastarskoj parceli br. 10480/3, površine 1.36,91 hektara u svojinu Republike Srbije, kao i da finansira izradu izmene i dopune projektno – tehničke dokumentacije za izgradnju objekta FILUM – a, u skladu sa zaključcima Prostorno-programske analize.\nRoditelji Gavrila Đurđevića zamolili da se požuri sa uvođenjem bebi skrininga u porodilišta\nNakon otvaranja OI, Kina broji najviše medalja, a gde je Srbija?\n24/07/2021 u 21:11\nNeka Dašić objavi po kom konkursu i kada, i ko je uradio ovu ružnu lego kocku za FILUM !\nPotpisan Sporazum sa Nacionalnim savetom romske nacionalne manjine


Haradinaj: Da se ubistvo ne koristi u političke svrhe - 16.01.2018, Sputnik Srbija\nKosovski premijer Ramuš Haradinaj izjavio je večeras da osuđuje ubistvo Olivera Ivanovića i pozvao da se ovaj zločin ne koristi za razne političke svrhe. 16.01.2018, Sputnik Srbija\nKosovski premijer Ramuš Haradinaj izjavio je večeras da osuđuje ubistvo Olivera Ivanovića i pozvao da se ovaj zločin ne koristi za razne političke svrhe.\n16 Januar 2018, 12:19\nOn je to rekao na konferenciji za novinare, nakon održane sednice Saveta bezbednosti, na kojoj se razgovaralo o bezbednosnoj situaciji na KiM, prenosi RTK na srpskom jeziku.\n„Ivanović je bio aktivan u političkom životu, zato ovo ubistvo ima mere političkih zloupotreba ili više od toga. Od trenutka kada smo saznali za ovu vest, institucije su završile svoje obaveze prema zakonu na licu mesta. Još uvek se nalaze tamo. Mi osuđujemo ovaj zločin i svaki pokušaj da se isti zloupotrebi za političke svrhe od bilo koga“, rekao je Haradinaj.\nHaradinaj je dodao i da je ubistvo Ivanovića izolovan slučaj i da je situacija na Kosovu stabilna.\n„To ne znači da ne postoji rizik od mogućih terorističkih akata“, kazao je on.


BEĆ - Srbin Milosav Maletić (25), za kojim je austrijska policija raspisala međunarodnu poternicu jer ga sumnjiči da je u Bregencu do smrti zlostavljao trogodišnjeg sina svoje devojke, uhapšen je danas u Švajcarskoj.\nGlavni inspektor Kriminalističke službe austrijske pokrajine Forarlberg Norbert Ssvendinger je potvrdio da je Maletić uhapšen u švajcarskom kantonu Apencel-Auserhoden, tokom kontrole vozila i da nije pružao otpor policiji.\nU međuvremenu je državno tužilaštvo u Feldkirhu pokrenulo istragu i protiv majke žrtve.\nEkipa Hitne pomoći je, čim je došla u stan, pokušala sa reanimacijom trogodišnjeg dečaka, ali bez uspeha.\nKonstatovano je da je dete na licu mesta podleglo povredama koje je zadobilo, navela je šstampa, koja tvrdi da je Maletić bio u stanu kada je hitna pomoć stigla, ali je pobegao pre dolaska policije.\nPolicija je i ranije znala za Maletića zbog više krivičnih dela nanošenja telesnih povreda, otpora državnoj vlasti i opasnih pretnji.\nPrema prvim rezultatima istrage, preminuli mališan je bio teško pretučen i podlegao je povredama koje je zadobio verovatno od drške metle s kojom ga je tukao Maletić.


Branislav Milosevic - U Evropu, bez popusta\nTekst smo dobili uz sledece propratno pismo:\nPostovane kolege, List ‘Danas’ objavio je u utorak, 1.aprila, tekst pod naslovom « Jos Belorusija » sa mojim potpisom. Naknadnim uporedjivanjem objavljenog teksta i verzije koju sam poslao direktoru lista i uredniku rubrike ‘Evropa’, Radetu Cveticaninu, utvrdio sam da su iz teksta izbacena dva pasusa, a da je tekstu dat karakteristican naslov, koji upucuje na rodno mesto urednicke bogobojazljivosti.\nMolim Vas da ovaj tekst objavite na svojoj Internet strani, ne toliko radi sadrzaja dva izbacena pasusa, koliko radi dokumentovanja tesne saradnje pomenutog lista i njegovog urednika sa graditeljima policijske drzave u Srbiji.\nDANAS (rubrika Evropa) 1. april\nU EVROPU, BEZ POPUSTA\nPise : Branislav Milosevic\n(Na zutoj podlozi dat je deo teksta koji je izostao u izdanju lista Danas)\nNestrpljivim reformistima, od kojih mnogi ni danas ne znaju tacno sta ce im clanstvo u Savetu Evrope, ali su od prvog trenutka slutili da je bolje da ga steknu sto pre, sve je trajalo predugo. Od onog 8. novembra 2000.godine, kad je zahtev podnet, do 26.marta 2003., kad ga je Komitet ministara zvanicno usvojio, proteklo je, zaista, dve i po godine. Ali, sta je to prema 54 godine, koliko je proslo od osnivanja Saveta Evrope, u kojem se za Srbiju i Crnu Goru naslo mesta tek posto su se pod krov "Palate Evrope' u Strazburu smestile 44 evropske zemlje? Ne treba, dakle, preterivati u slavlju zbog uspeha koji su sve zemlje bivse Jugoslavije odavno postigle, a ostao je nedostupan jedino Belorusiji, koja ga, zapravo, ne zeli, i Monaku, ciji ga princ zeli kao ukras na Bozicnoj jelki u svom 'poreskom raju'.\nSve je, naravno, moglo biti drukcije i bolje. Kad je nemacki ministar Genser, pocetkom 1985. godine, najavio novu 'istocnu politiku' Saveta Evrope, koji je u to vreme imao 21. clana, tek usvojena Evropska kulturna konvencija ponudjena je na potpis svim evropskim zemljama, dakle, i ne-clanovima Saveta. Evropska kulturna konvencija bila je zamisljena kao 'predsoblje' u kojem su istocnoevropske zemlje imale da sacekaju trenutak kad ce biti primljene u redovno clanstvo, a prva istocnoevropska zemlja, koja je pristupila konvenciji bila je - SFRJ (7.10.1987). To se u Evropi smatralo normalnim korakom za zemlju cije su privredne i politicke reforme, u to vreme, bile uzor celom svetu 'realnog socijalizma', koji je jos uvek stenjao pod sovjetskim jarmom i nije nazirao kraj svojih patnji.\nU medjuvremenu je Berlinski zid pao, Istocna Evropa se priblizila zapadnom delu kontinenta, ali se podigao zid izmedju naroda i republika bivse Jugoslavije. Hrvatska i Slovenija su se odvojile vrlo brzo, a srpski neostaljnisticki rezim je Srbiju i Crnu Goru 'prepakovao' u novu, SR Jugoslaviju, i krenuo u ratove i potpunu izolaciju od sveta. Kad je jula 1992.godine Badinterova Arbitrazna komisija dosla do zakljucka da SRJ nije legalna i legitimna naslednica SFRJ, ni Savet Evrope se nije dvoumio. Septembra 1992.godine je Komitet ministara objavio je da je "za potrebe Saveta Evrope, Socijalisticka Savezna Republika Jugoslavija prestala da postoji kao potpisnik konvencija i sporazuma". Miloseviceva Jugoslavija nasla se na ledini i na njoj je tavorila do 5.oktobra 200.godine, a ni Srbija i Crna Gora se, sto se evropskih integracija tice, do ovoga 3.aprila nisu nasle pod evropskom strehom.\nSuprotno ocekivanjima dobronamernih entuzijasta ili slabo upucenih propagandista, kojih je u srpskoj spoljnoj politici trenutno nesto vise nego sto je dobro za interese ove zapustene drzave, clanstvo u Savetu Evrope, samo po sebi, ne obezbedjuje, po nekakvom automatizmu, seriju sledecih privilegija. Iz cinjenice da ce Srbija i Crna Gora od cetvrtka biti 45.clan Saveta Evrope, nikako ne sledi da ce vec u sledeci ponedeljak potpisati sporazum o stabilizaciji i asocijaciji (SAA) sa Evropskom unijom, niti da ce se na zemlju sruciti bujica novih donacija. i kredita.\nSpisak 'domacih zadataka', koje treba uraditi po prijemu u najstariju evropsku organizaciju i 'fabriku demokratije', nikako nije postao kraci: sudstvo ne funkcionise, policija je u lakom rasulu, vojska jos uvek nije pod civilnom kontrolom, ali zato mediji jesu pod kontrolom ili bar pritiskom vlade. Kriminalni olos, zaostao iz rata, jos nije isporucen Hagu na istinu, nevladine organizacije, kao stubovi civilnog drustva, pokazuju snaznu zelju da participiraju u vlasti, reformska vlast se ne libi direktnog mesanja u privredni, pa i u politicki zivot.\nU neka strozija vremena, oduzimanje poslanickih mandata, koje je vlada u Srbiji prosle godine primenila da bi se odrzala, bio je prekrsaj koji je mogao unazaditi zahtev za prijem za nekoliko godina. Preko ove politicke hajducije, koju je OEBS, na stetu svog autortieta, proglasio legalnim, ali ne i legitimnim cinom, a Savet Evrope mu u tome nije protivrecio, velikodusno se preslo, da bi se, odmah zatim, dogodio novi presedan: Srbija i Crna Gora, primljene su u clanstvo Saveta Evrope u trenutku dok se 7/8 zemlje, nalazi u vanrednom stanju! Savet Evrope kao da je uzeo na sebe da dokaze kako je sve relativno, pa i vrednosti na kojima pociva evropska demokratija. Ili se, mozda, htelo reci da je upravo Savet Evrope ona instanca na kojoj se, arbitrarno ili na sugestije sa 'viseg mesta', presudjuje o granicama i modalitetima vladavine prava?\nZa razliku od otimacine poslanickih mandata, koja nije donela nikakve pozitivne rezultate, nego je afirmisala politicku samovolju, kao moguci princip vladanja u zemljama u tranziciji, vanredno stanje je, za kratko vreme, donelo znacajne rezultate. Pohapsena je citava mreza kriminalaca i njihovih jataka, medju njima i tvorci i 'mozgovi' ove mreze, Stanisic i Simatovic, neki od 'sefova' su likvidirani, reseno je ubistvo Ivana Stambolica, stice se utisak da ce i druga narucena (politicka) ubistva biti resena. Nije najbolje vrste argumentacija kojom se hoce dokazati da se isti rezultati nisu mogli postici i bez vanrednog stanja, a opasnosti od produzavanja ovog stanja su vise nego ocigledne: u pravosudju se sprovodi komesarska cistka, ali slicne higijenske mere izostaju u vladi, gde ministar pravosudja, preko svoje stranke, predlaze ponovno uvodjenje smrtne kazne(!), mediji se arbitrarno disciplinuju, politicki zivot i javnost se redukuju na misljenje vlade i njenih organa i sluzbi.\nU takvoj situaciji, cini mi se vise nego umesnim da upravo na dan ceremonije prijema u Savet Evrope, dakle, u cetvrtak 3.aprila, vlada Srbije predlozi ukidanje vanrednog stanja. Bio bi to gest politicke zrelosti i pune svesti da se od Evrope ne ocekuju nikakvi popusti, niti 'gledanje kroz prste' u stvarima vladavine prava i demokratije, ali da se ni od Srbije i Crne Gore takvi popusti, ubuduce, ne mogu traziti.


Marš na Drinu (Marš na Drinu) - Film - mojtv.net\nJedna baterija srpske vojske u prvom svetskom ratu, usiljenim maršem, bez zastoja i predaha, stiže na Cer i, u presudnom trenutku, prihvata borbu i odbija austrijske trupe koje su prodrle u zemlju. Ovo nije samo hronika cerske bitke, nego drama Srbije i jednog naroda koji je učinio nemoguće, u borbi protiv carevine koja mu hoće oduzeti zemlju, drama koja se zasniva na istinitim događajima i autentičnim dokumentima.\nRadnja filma zasnovana je na istorijskom događaju, cerskoj bitki - iz 1914. godine. Ipak, film nije hronika bitke već prati delovanja jedne artiljerijske baterije Kombinovane divizije i duhovna stanja njenih vojnika koji potiču iz različitih slojeva srpskog društva sa početka 20. veka.\nFilm počinje objavljivanjem opšte mobilizacije u Srbiji. Artiljeriski stariji vodnik Veca, koji dolazi iz bogate bankarske porodice, raspoređen je u artiljerijskoj bateriji. U prošlom ratu, bio je član jedne komisije, koja je nabavljala topove. Njegova porodica i sada ga želi postaviti u tu komisiju, ali on želi da se priključi bateriji i krene u "pravi" rat.\nArtiljerijska baterija, zajedno sa Vecom, se spremila za pokret. Nalaze se u Aranđelovcu, dok njihovi komandanti imaju sastanak. Na sastanku, pešadijski major Kursula, iznosi svoje mišljenje o tome, da će glavni napad Austro-Ugarska na Srbiju izvršiti preko reke Drine, a ne preko reke Save, kako je bilo očekivano....\nPriča o Koldicu\nNekoliko ratnih zarobljenika se udružuje kako bi pobegli iz zatvora u starom dvorcu\nSituacija beznadežna, ali ne ozbiljna\nNakon pada aviona dva američka pilota postaju zarobljenici usamljenog nemca\nČ. Heston ide u mirovnu misiju kako bi sprečio ustanak Sudanaca protiv egipatskih vlasti\nPriča o jugoslovenskoj ratnoj legendi Aleksi Dundiću\n7min, Jugoslavija 1958\nBranko Pleša, Tatjana Piljeckaja, ...


Makron pisao Vučiću: Učinili ste suštinske i hrabre gestove – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Makron pisao Vučiću: Učinili ste suštinske i hrabre gestove\nBEOGRAD – Ohrabrujem vas da nastavite sa reformama, a Francuska će nastaviti da podržava napredovanje Srbije ka Evropskoj uniji, poručio je predsednik Francuske Emanuel Makron u pismu predsedniku Srbije Aleksandru Vučiću.\nMakron u pismu navodi da žali što nije mogao da prišutvuje današnjoj svečanosti u Beogradu, jer učestvuje na Evropskom savetu u Briselu.\n“Razumem – s obzirom na dela koja pravosuđe vaše zemlje pripisuje Haradinaju – emocije koje je odluka Apelacionog suda u Kolmaru mogla da proizvede u Srbiji. Želim da podvučem da je, kao i sve odluke francuski pravosudnih organa, ova odluka doneta u potpunoj nezavisnosti. Kao i vi, želim da okrenemo ovu stranicu i da se usredsredimo na razvoj naše saranje”, istakao je Makron..\n“Želim da pozdravim značajno delovanje koje sprovodite i rezultate koje ste postigli od pre nekoliko godina u te tri oblasti”.\n“Spomenik zahvalnosti Franckuskoj koji se nalazi u srcu Beograda je svedok toga i radujem se njegovoj skoroj obnovi u okviru zajedničkog projekta, u trenutku kada obeležavamo Stogodišnjicu Velikog rata”, istakao je Makron.\n“Na ekonomskom planu, naše razmene su u espanziji i njihov potencijal rasta je značajan. Osim toga, više francuskih preduzeća su pozicionirana za značajne ugovore u Srbiji u oblasti infrastrukture i u oblasti bezbednosti, naša bilateralna saradnja se razvila poslednjih godina, naročito na operativnom planu”, ističe Makron.\n“Francuska će dakle nastviti da podržava napredovanje vaše zemlje ka Evropskoj uniji i reforme da se do toga stigne. Znam da perspektiva sledećeg proširenja može da deluje daleka, posebno zbog izazova sa kojima se suočava Evropska unija i zbog zamašnosti reformi koje zahteva za zemlje Zapadnog Blakana, ali Francuska će nastaviti da poštuje obaveze preuzete u korist evropske perspektive Zapadnog Balkana”, istakao je Markon.\n“Ohrabrujem Vas da nastavite preduzete reformske napore, podvlačeći poseban značaj reformi u vezi sa vladavinom prava, koje su u središtu evropskog projekta i čije je sprovođenje dugotrajan posao.\nUveren u perspektive naših bilateralnih i evropskih odnosa, Makron je Vucicću uputio čestitke povodom izbora za predsednika, kao i na rođenju sina.\nDević: Šteta ATP Vojvodina 102 miliona evra


TimoCom pojačava Country Manager-Team\nOvo pojačanje omogućava poseban tretman ciljnih grupa u jugoistočnoj Evropi\nErkrath, 09.06.2017 – TimoCom, najveća transportna platforma u Evropi, neprekidno raste i osvaja nove ciljne grupe i tržišta. Da bi se izašlo u susret kontinuiranom povećanju broja klijenata, Country Manager Team za jugoistočnu Evropu sada je dobio pojačanje. Do sada je o ovim zemljama brinula Tina Pandža, a sa Anom Domanović i Alenom Solinom kadar zadružen za ovaj region je udvostručen. Oba „nova“ stručnjaka su svojim dosadašnjim radom kod TimoCom-a već poznati u jugoistočnoj Evropi.\nSa pojačanjem u branši\nAna Domanović radi već devet godina kod TimoCom-a i mnogim klijentima je poznata iz vremena kada je bila zaposlena u službi Customer Care. Kao neko ko se već bavio brigom o klijentima i kao Marketing Assistant, Ana Domanović donosi dragoceno znanje o potrebama srpskih, makedonskih i crnogorskih TimoCom klijenata, kao i o trendovima na tržištima ovih zemalja.\nNjen kolega Alen Solina od 2016. godine radi kod TimoCom-a kao Account Manager i sada je kao Country Manager nadležan za Sloveniju, Bosnu i Hrvatsku.\nKao novi Country Manager-i, Ana Domanović i Alen Solina će se ubuduće baviti marketinškim strategijama u svojim oblastima nadležnosti, uvek uzimajući u obzir aktuelni razvoj i potrebe klijenata. Ova dvočlana ekipa, koja po svojoj funkciji stoji na raspolaganju kontaktima za medije za svoja tržišta, uvek se može međusobno zastupati, preuzimati upite i rešavati ih. Prisutnost Ane Domanović i Alena Soline će se takođe povećati na događanjima, tako da će posećivanjem više događaja u odgovarajućim zemljama moći da se lično predstave i na licu mesta neguju lične kontakte.\nPrva top tema za njih: Nova aplikacija TC Transport Order® za digitalnu obradu naloga na TimoCom platformi, koja je posebno interesantna za preduzeća iz oblasti proizvodnje i trgovine.


Devet boračkih organizacija uputilo je zahtjev premijeru Federacije BiH Fadilu Novalić u kojem traže poništenje odluke o imenovanju Svetlane Cenić na funkciju predsjednice Nadzornog odbora BH Telecoma.\nU pismu navode kako je odluka Vlade FBiH o imenovanju Svetlane Cenić izazvala veliku pažnju javnosti u našoj zemlji te da oni smatraju kako je negativna reakcija dijela javnosti sasvim opravdana.\n"Odluka Vlade FBiH o imenovanju osobe koja je bila saradnica nekih od najagilnijih rušitelja BiH i saradnica agresora koji su počinili najteže ratne zločine, uključujući i genocid, na jednu od najodgovornijih funkcija jednog od najprofitabilnijih preduzeća u većinskom vlasništvu FBiH ne smije biti provedena", ističu borci.\nOni smatraju da je Vlada FBiH nadležna za zaštitu i afirmaciju države BiH i sprječavanje jačanja snaga i pojedinaca koji su svojim djelima u prošlosti javno, jasno i otvoreno jačali rušitelje naše domovine.\n"Postavljamo pitanje: Možete li zamisliti šta bi se desilo da je kojim slučajem neki kafe kuhar, pripadnik Armije Republike BiH, postao direktor Razvojne banke u entitetu RS", pitaju borci.\nZaključuju da zbog toga odluku Vlade FBiH o imenovanju Svetlane Cenić na čelo BH Telecoma smatraju neprihvatljivom i traže od Novalića da "snagom autoriteta funkciju koju obavlja" pokrene mehanizam za njeno poništenje.\nObjavio: Wed, 04/10/2017 - 13:58


Druga sednica Drugog redovnog zasedanja Narodne skupštine Republike Srbije u 2012. godini\nPredsednik Narodne skupštine Republike Srbije mr Nebojša Stefanović sazvao je Drugu sednicu Drugog redovnog zasedanja Narodne skupštine Republike Srbije u 2012. godini, za utorak, 23. oktobar 2012. godine, sa početkom u 10,00 časova.\nPrva sednica Drugog redovnog zasedanja Narodne skupštine Republike Srbije u 2012.godini\nPredsednik Narodne skupštine mr Nebojša Stefanović sazvao je Prvu sednicu Drugog redovnog zasedanja Narodne skupštine Republike Srbije u 2012.godini za ponedeljak, 8. oktobar 2012.godine, sa početkom u 10 časova.\nDeseto vanredno zasedanje Narodne skupštine Republike Srbije u 2012. godini\nDeseto vanredno zasedanje Narodne skupštine u 2012. godini\nPotpredsednik Narodne skupštine Vesna Kovač sazvala je, na zahtev Vlade, Deseto vanredno zasedanje Narodne skupštine Republike Srbije u 2012. godini, za utorak, 25. septembar 2012. godine, sa početkom u 14 časova.\nDeveto vanredno zasedanje Narodne skupštine Republike Srbije u 2012. godini\nDeveto vanredno zasedanje Narodne skupštine u 2012. godini\nPredsednik Narodne skupštine mr Nebojša Stefanović sazvao je, na zahtev 123 narodna poslanika, Deveto vanredno zasedanje Narodne skupštine Republike Srbije u 2012. godini, za utorak, 18. septembar 2012. godine, sa početkom u 15 časova.\nSedmo vanredno zasedanje Narodne skupštine Republike Srbije u 2012. godini\nSedmo vanredno zasedanje Narodne skupštine u 2012. godini\nPredsednik Narodne skupštine mr Nebojša Stefanović sazvao je, na zahtev 93 narodna poslanika, Sedmo vanredno zasedanje Narodne skupštine Republike Srbije u 2012. godini, za sredu, 29. avgust 2012. godine, sa početkom u 10 časova.\nŠesto vanredno zasedanje Narodne skupštine Republike Srbije u 2012. godini\nŠesto vanredno zasedanje Narodne skupštine u 2012. godini\nPredsednik Narodne skupštine mr Nebojša Stefanović sazvao je, na zahtev 128 narodnih poslanika, Šesto vanredno zasedanje Narodne skupštine Republike Srbije u 2012. godini, za ponedeljak 6. avgust 2012. godine, sa početkom u 10 časova.\nPeto vanredno zasedanje Narodne skupštine Republike srbije u 2012. godini\nPeto vanredno zasedanje Narodne skupštine u 2012. godini\nPredsednik Narodne skupštine mr Nebojša Stefanović sazvao je, na zahtev 105 narodnih poslanika, Peto vanredno zasedanje Narodne skupštine Republike Srbije u 2012. godini, za četvrtak, 2. avgust 2012. godine, sa početkom u 11 časova.\nDruga posebna sednica Narodne skupštine Republike Srbije u 2012. godini\nČetvrtak, 26. jul 2012. u 15:00 časova\nPredsednik Narodne skupštine Republike Srbije mr Nebojša Stefanović sazvao je Drugu posebnu sednicu Narodne skupštine Republike Srbije u 2012. godini za četvrtak, 26. jul 2012.godine. Sednica je počela u 18,35 časova.\nČetvrto Vanredno zasedanje Narodne skupštine Republike Srbije u 2012. godini\nSreda, 25. jul 2012.\nČetvrto vanredno zasedanje Narodne skupštine u 2012. godine\nPredsednik Narodne skupštine mr Nebojša Stefanović sazvao je, na zahtev 126 narodnih poslanika, Četvrto vanredno zasedanje Narodne skupštine Republike Srbije u 2012. godini, za sredu, 25. jul 2012. godine, sa početkom u 15.30 časova.\nTreće vanredno zasedanje Narodne skupštine Republike Srbije u 2012. godini\nTreće vanredno zasedanje Narodne skupštine u 2012. godini\nPredsednik Narodne skupštine mr Nebojša Stefanović sazvao je, na zahtev 130 narodnih poslanika, Treće vanredno zasedanje Narodne skupštine Republike Srbije u 2012. godini, za utorak, 24. jul 2012. godine, sa početkom u 15.30 časova.\nPrva posebna sednica Narodne skupštine Republike Srbije\nČetvrtak, 31. maj 2012. u 14:00 časova\nPrva posebna sednica Narodne skupštine Republike Srbije u 2012. godini\nPrva posebna sednica Narodne skupštine Republike Srbije u 2012.godini održana je u četvrtak, 31. maja 2012.godine, sa početkom u 14,10 časova. Sednicu je sazvala predsednica Narodne skupštine iz starog saziva prof. dr Slavica Đukić-Dejanović, saglasno članu 114. stav 3. Ustava Republike Srbije.\nPrva konstitutivna sednica Narodne skupštine Republike Srbije\nČetvrtak, 31. maj 2012. u 10:00 časova\nPrva (konstitutivna) sednica Narodne skupštine Republike Srbije, koju je sazvala predsednica Narodne skupštine Republike Srbije iz prethodnog saziva prof. dr Slavica Đukić-Dejanović, počela je 31. maja 2012. godine u 10,10 časova u velikoj sali Doma Narodne skupštine.


04.10.2021 u 16:19\nPuđdemon privremeno na slobodi\nRIM – Sud na Sardiniji obustavio je slučaj ekstradicije bivšeg katalonskog lidera Karlesa Puđdemona Španiji do odluke Evropskog suda pravde i on je privremeno pušten na slobodu, javlja Tanjug. Puđdemon je bio poslanik Evropskog parlamenta od 2019. godine, ali mu je imunitet ukinut. Njegovi advokati naveli su da nema osnova za njegovo hapšenje i da treba da bude oslobođen do odluke Evropskog suda pravde o njihovoj žalbi na tu odluku EP. Puđdemon je iz sudnice izašao sa svojim advokatom, pozdravio je svoje pristalice i poručio da je „veoma zadovoljan”, prenosi AP. Njegov advokat Agostinanđelo Maras rekao je novinarima da odluka o ekstradiciji Španiji gde je optužen, zavisi od odluke najvišeg evropskog suda. Španija Puđdemona optužuje za pobunu i traži njegovo izručenje, uz\nRIM - Bivši predsednik španskog regiona Katalonija Karles Pudždemon pušten je danas iz zatvora u italijanskom gradu Sasari, dan nakon što je uhapšen u Sardiniji pod optužbom za pobunu, prenosi Tanjug. „Sve je u redu”, rekao je Pudždemon novinarima po izlasku iz zatvora, preneo je Rojters. Pojedini italijanski i španski mediji izvestili su ranije danas da je sud u sardinijskom gradu Sasari već pustio iz pritvora Pudždemona i naredio mu da ostane na ostrvu dok ne sačeka odluku o tome da li treba da bude izručen u Španiju. „Ono što je očigledno jeste da Karles Pudždemon mora da izađe pred lice pravde”, rekao je španski premijer Pedro Sančez. On je istakao da je dijalog najbolji način za pomirenje. Regionalni lider Katalonije Pere Aragones rekao je da je hapšenje zakomplikovalo taj\n23.06.2021 u 14:01\nKatalonski separatistički političari optuženi za pokušaj secesije Katalonije, koje je pomilovao premijer Španije Pedro Sančes, izašli su danas iz zatvora. Sančes je juče pomilovao svih devet katalonskih separatističkih lidera koji su uhapšeni zbog uloge u organizovanju referenduma o otcepljenju Katalonije 2017. godine. Pomilovanjem su liderima ukinute preostale godine zatvorskih kazni, ali ostaje na snazi zabrana vršenja javnih funkcija. Sedam muškaraca, koji su izdržavali kazne u zatvoru Ljedoners, zajedno su napustili zatvorsku jedinicu u podne, prenosi španski list „Pais”. „Zatvor nas ne slama, on ojačava sva naša uverenja”, rekla je bivša potpredsednica katalonske vlade Oriol Žunkeras, koja je po izlasku iz zatvora odmah otputovala u inostranstvo. Bivša predsednica\n25.12.2020 u 16:56\nBARSELONA - Šanse uhapšenih katalonskih separatista za prevremeno puštanje do kraja ove godine postaju sve manje, pre svega zbog kašnjenja izmena krivičnog zakona. Uhapšenih devet katalonskih lidera nalaze se u zatvoru od 2017. godine i nadali su se da će do kraja godine biti oslobođeni, „Pais”. Pre manje od mesec dana postojale su šanse za to na tri načina - takozvani „tercer grado” ili otvoreni sistem u kojem zatvorenici u zatvoru provode samo radne dane, što im je dodelila katalonska vlada, međutim nakon žalbe tužioca, Vrhovni sud je ukinuo tu odluku. Zatim je bila planirana reforma krivičnog zakona po kome bi se izmenila definicija pobune, dela za koje su osuđeni na zatvorske kazne od osam do 13 godina, čime bi im se smanjile zatvorske kazne. I na kraju španska vlada je\n14.10.2020 u 15:03\nBarovi i restorani u Kataloniji se zatvaraju na 15 dana\nBARSELONA – Španska pokrajina Katalonija naložila je danas zatvaranje barova i restorana na 15 dana i ograničila otvaranje prodavnica i parkova kako bi pokušala da zaustavi novi talas koronavirusa, saopštile su vlasti. Restoranima će biti dozvoljeno da služe hranu za poneti i dostavu, prenosi Rojters. Sa blizu 900.000 registrovanih slučajeva i više od 33.000 smrtnih slučajeva, Španija je postala žarište pandemije u zapadnoj Evropi, javlja Tanjug. Glavni grad Madrid i obližnja predgrađa stavljeni su pod delimičnu blokadu prošle nedelje.\n28.07.2020 u 18:31\nKatalonija zabranila zabave na otvorenom\nBARSELONA - Katalonija je danas zabranila neformalne zabave na otvorenom popularne među mladima, uz upozorenje da će svako ko bude učestvovao biti novčano kažnjen do 15.000 evra, što je najnovija mera u borbi protiv korona virusa. Mera je objavljena dan nakon što je katalonski lider Kuim Tora rekao da oni koji učestvuju u tradicionalnom „boteljonu”, gde se mladi ljudi okupljaju noću na ulici ili u parkovima kako bi delili piće i zabavljaju se, postupaju neodgovorno, piše briselski „Politiko”, prenosi Tanjug. Katalonija najteže je pogođena korona virusom sa 75.613 slučajeva, uključujući 10.134 u poslednje dve nedelje. Katalonska vlada u petak je naredila zatvaranje svih noćnih klubova, dok je rečeno da se barovi i restorani zatvaraju u ponoć u desetinama opština, uključujući


Information Rights Management (IRM) možete da koristite sa Microsoft SharePoint Server 2010 lokacijama da biste lakše kontrolisali i zaštitili datoteke preuzete iz liste ili biblioteke.\nNa lokaciji SharePoint Server 2010 uslugu IRM možete primeniti na celu listu ili biblioteku, a ne na pojedinačne datoteke. Ovo olakšava doslednog nivoa zaštite za ceo skup dokumenata ili datoteka. IRM samim tim može da pomogne vašoj organizaciji u primeni smernica korporativne zaštite koje regulišu korišćenje i širenje poverljivih ili privatnih informacija.\nSharePoint Server 2010 uključuje zaštitnike za sledeće tipove datoteka:\nTipovi ograničenja koji se primenjuju na datoteku kada se preuzme iz liste ili biblioteke su zasnovane na pojedinačne korisničke dozvole na SharePoint lokaciju koja sadrži datoteku. Sledeća tabela objašnjava kako dozvole na lokacijama SharePoint Server 2010 odgovaraju dozvolama usluge IRM.\nUređivanje, kopiju, i Čuvanje: korisnik može da štampa datoteku samo ako je za potvrdu Dozvoli korisnicima da štampaju dokumente je izabran na stranici "postavke usluge Information Rights Management" za listu ili biblioteku.\nČitanje: korisnika možete da čitate dokument, ali ne možete da ih kopirati ili izmenite njen sadržaj. Korisnik može da štampa samo ako je za potvrdu Dozvoli korisnicima da štampaju dokumente je izabran na stranici "postavke usluge Information Rights Management" za listu ili biblioteku.\nTipovi datoteke za koje na svim izloženim Web serverima nije instalirana odgovarajuća zaštita usluge IRM.\nPotvrdite izbor u polju za potvrdu Zaustavi ograničavanje dozvola na dokumentima u ovoj biblioteci i izaberite željeni datum.


Energyobserver - SRBIJA / HRONIKA | / NASLOVNE STRANE ZA SUBOTU, 9. NOVEMBAR 2019. GODINE\nSRBIJA / HRONIKA | / NASLOVNE STRANE ZA SUBOTU, 9. NOVEMBAR 2019. GODINE\nDnevni listovi na naslovnim stranama izdanja za 9. novembar, najviše pišu o saobraćajnim pravilima za ograničenje brzine koje predlaže direktor preduzeća Putevi Srbije, o novim pozivima na saslušanja pred Specijalnim sudom za zločine OVK, o poseti Beogradu američkog zvaničnika zaduženog za kontrolu sankcija i drugim temama.\nALO "Auto-putem brzina i do 150 kilometara na sat", o izjavi direktora Puteva Srbije Zorana Drobnjaka o ograničenju brzine na auto-putevima.\nBLIC "Ograničenje brzine 130 km na sat, na nekim deonicama tolerancija do 150", o najavi direktora Puteva Srbije. O sastanku ministra spoljnih poslova Ivice Dačića i direktora Radne grupe 231 Biroa Stejt departmenta za medjunarodnu bezbednost i kontrolu naoružanja Tomasa Zarzeckog "Bez sankcija Amerike zbog ruskog oružja".\nVEČERNJE NOVOSTI O protestu Zagreba zbog postavljanja spomen ploče general-majoru JNA Mladenu Bratiću koji je komandovao napadom na Vukovar "Bratić smeta, dok veličaju Barešića". List piše o pozivu za saslušanje pred Specijalnim sudom za zločine OVK u Hagu koji je upućen predsedniku kosovske skupštine Kadriju Veseljiju "Tvorac zla 'žute kuće' ide na sud". O predlogu direktora Puteva Srbije Zorana Drobnjaka "Policija da ne kažnjava do 150 kilometara na čas".\nDANAS Za list govori uzbunjivač iz valjevskog "Krušika" Aleksandar Obradović koji je zbog svojih objava osudjen na kućni pritvor: "Vrh vlasti isisava novac iz vojnih fabrika". "Srbija ne veruje RTS-u", istraživanje Fondacije Konrad Adenauer o poverenju u javni servis.\nSRPSKI TELEGRAF "Makron: Pored Srbije tampirana bomba", list piše o navodima da Bosni i Hercegovini preti povratak džihadista, zbog "paklene mašine koja ozkucava tik-tak". "Dodik: To je istina na koju dugo ukazujem, ovo je opasnost za celu EU".\nINFORMER Izveštaj lista sa novog autoputa koji će danas biti pušten u saobraćaj pod naslovom "Do Bugarske za tri sata".\nKURIR List piše o najavi predsednika Srbije Aleksandra Vučića da će se u ponedeljak sastati u Parizu sa predsednikom Francuske Emanuelom Makronom "Vučić u Ženevi: Pitaću Makrona ko može u EU".\nPOLITIKA "Danas otvaranje istočnog kraka Koridora 10", o završetku kompletne deonice autoputa do granice s Bugarskom. List na naslovnoj strani najavljuje intervju sa šefom diplomatije Indije Subramanjamom Džaišankarom "Ekonomske veze Srbije i Indije će jačati nezavisno od EU". "I zabrana pušenja uslov za ulazak u EU", o tome šta donosi Poglavlje 28. / BETA.RS\n09.11.2019 · NASLOVNE_STRANE_ZA_SUBOTU / 9._NOVEMBAR_2019._GODINE


Institucije BiH spiskale 600 miliona KM – Radio Feral\nKancelarija za reviziju institucija BiH dala je mišljenje sa rezervom za 15 institucija BiH zbog neracionalnog korištenja novca u 2009. godini, jer su potrošle 60 odsto budžetskih sredstava, ne računajući servisiranje spoljnog duga, rekao je Lazar Prodanović, prvi zamjenik predsjedavajućeg Komisije Predstavničkog doma za finansije i budžet BiH.\n“Sredstva se još troše neracionalno, posebno u ministarstvima odbrane, spoljnih poslova, ljudskih prava i izbjeglica, Agenciji za istrage i zaštitu – SIPA. Riječ je o velikom iznosu, gotovo 600 miliona KM, zbog čega rukovodioci moraju biti odgovorniji i reći građanima za šta i zbog čega tako neracionalno troše novac”, rekao je novinarima Prodanović.\nOn smatra da službe interne revizije u tim institucijama neadekvatno funkcionišu i da je današnja odluka Komisije za finansije i budžet, koja se odnosi na 20 odsto smanjenja troškova reprezentacije, goriva, te kupovine novih automobila racionalan, ali nedovoljan prijedlog.\n“U godinama svjetske ekonomske i finansijske krize, koje će tek pogoditi BiH, moramo biti racionalniji. Smanjenje ovih stavki, koje su prošle godine iznosile oko 1,3 miliona KM, a koja će ove godine iznositi oko tri miliona KM, je nedovoljno. Mora se više ukazivati na sankcionisanje odgovornih lica u institucijama koje neracionalno troše budžetska sredstva”, naglasio je Prodanović.\nOn smatra veoma značajnim da buduća Komisija za finansije i budžet treba pojedinačno da razmatra revizorske izvještaje sa rezervom, posebno velikih budžetskih korisnika gdje bi se javno ukazalo na učinjene propuste, te istakao da se stanje u tim institucijama neće popraviti sve dok ne bude ostavki ili smjene odgovornih.\nRevizija je dala 47 pozitivnih mišljenja za trošenje sredstava u 2009. godini, te 15 mišljenje sa rezervom za institucija koje su neracionalno koristile novac.\nRevizija je izvršena u 62 institucije BiH.\nČak 15 institucija imalo propuste\nU BiH je u prošloj godini čak 15 institucija, koje troše 60 odsto budžeta, imalo propuste, nedostatke ili je na neki način kršilo zakon o trošenju sredstava, potvrdio je danas glavni revizor Kancelarije za reviziju institucija BiH Milenko Šego.\nOn je rekao da su reviziji bile podvrgnute 62 institucije, od kojih je 28 dobilo pozitivno mišljenje, a 17 institucija mišljenje sa isticanjem predmeta, dok je 18 imalo propuste.\n“Kada se gleda nominalan iznos, ovo je veoma visok procenat institucija koje imaju pozitivno mišljenje. Međutim, moramo naglasiti da su to, ipak, manje institucije i direkcije, a da oko 60 odsto budžeta ode na ovih 15 institucija koje su imale mišljenje sa rezervom”, rekao je Šego.\nOn je nakon sastanka Komisije za finansije i budžet parlamenta BiH, koja je razmatrala zbirno mišljenje o revizorskim izvještajima finansijskog poslovanja institucija BiH, naveo da se broj preporuka koje daju po izvještajima, iz godine u godinu sve više realizuju i da su dosegle nivo od 60 odsto.\nŠego je dodao da ipak ima još dosta prostora za reviziju, zbog čega će svoj rad nastaviti istim tempom.\nOn je istakao da za narednu budžetsku godinu Kancelarija za reviziju institucija BiH preporučuje potpunu implementaciju njihovih preporuka koje su jasno i koncizno dali u svojim izvještajima.\n← Za razne nivoe vlasti čak 29 od 35 poslanika sadašnjeg saziva Skupštine TK-a ponovo se kandidovalo\nSalihović: Za rođendanski poklon ću u Tirani od saigrača tražiti pobjedu →


Tači ne ide u Sarajevo na Samit o procesu saradnje u jugoistočnoj Evropi - CdM\nTači ne ide u Sarajevo na Samit o procesu saradnje u jugoistočnoj Evropi\nHašim Tači je odbio je da prisustvuje Samitu o procesu saradnje u jugoistočnoj Evropi (SEECP) u BiH.\nKao razlog naveo je poziv predsjedavajućeg Predsjedništva BiH Milorada Dodika, koji je, kako je rekao, bio ponižavajući, jer Kosovo nije tretirano kao druge države učesnice.\n“Uprkos volji i spremnosti da učestvujem na SEECP, ponižavujući poziv sadašnjeg predsjedavajućeg Predsjedništva Bosne i Hercegovine spriječio me je da predstavljam Kosovo na ovom sastanku”, napisao je Tači na Fejsbuku.\n“Ali, nažalost, naša volja se neprestano zloupotrebljava, kao što je to sada slučaj sa organizacijom SEECP iz Bosne i Hercegovine. Minimum koji Kosovo zahteva za učešće na takvim forumima jeste jednak tretman sa drugim zemljama učesnicama”, naveo je Tači.\nKako prenosi RTK2, Tači smatra da je ponašanje BiH neprihvatljivo i paradoksalno, jer predstavnici te države potpuno primjenjuju anti-evropske prakse, koje se, kako je naveo, “ne razlikuju od onih u Srbiji”.\n“Takvim destruktivnim pristupom, regionalna saradnja i dobrosusjedski odnosi između zemalja zapadnog Balkana nemaju uslov koji je potreban za pristupanje Evropskoj uniji”, kaže on.\nTagsBiH Hašim Tači Kosovo


Zeleni mermer kao prelepi kućni dekor - Moj Enterijer – Kupatila, Nameštaj, Kuhinje, Garniture...\nZeleni mermer kao prelepi kućni dekor\nMermer je bezvremeni materijal koji nikada neće izaći iz stila...\nOvaj kamen je veoma izdržljiv, otporan na sve i možete samo zamisliti, na koji način unosi izuzetan osećaj na svakom mestu. Mi smo navikli da viđamo mermer u kombinaciji sive, crne i bele boje, kao dekor u kuhinjama, kupatilima, pa čak i dnevnim sobama, ali slobodno možemo reći da ovakvi pristupi predstavljaju prevaziđene ideje.\nUkoliko želimo da budemo nešto kreativniji, možemo se opredeliti za zeleni mermer, koji će dodati prefinjenu nijansu prostoru, istovremeno ostajući vanvremenski kao i njegovi ostali rođaci. Predstavljamo vam neke ideje koje vam mogu pomoći da iskoristite zeleni mermer na pravi način u različitim prostorijama.\nMermer se naširoko koristi u kupatilima i čini njegov prostor veoma posebnim, a u ovom slučaju zeleni mermer možemo iskoristiti na lavabou i zidovima, podovima, pa čak i elementima oko lavaboa. Ovaj kamen je veoma izdžljiv, stilski, prefinjeni i potpuno je otporan na vodu. Dodajte bakarne detalje zelenom mermeru kako biste dostigli predivan i očaravajuć izgled.\nPokušajte sa zelenim mermernim pultovima koji će kuhinju učiniti zanosnom, pri čemu ćete istovremeno dobiti dugotrajne radne površine. Opredelite se za nameštaj koji poseduje mermerne površine, jer ovakvi komadi mogu predstavljati veoma jak uticaj sa svojim dodirima boje. U ovom slučaju su ponovo bakarni, zlatni i mesingani detalji pravi način da istaknete svoj dizajn još više. Međutim, nikada ne zaboravite da preterana upotreba zelenog mermera može stvoriti sumoran prostor, što ponekada nije najbolja ideja.\nMermerne zelene pločice i zidne tapete\nUkoliko je zeleni mermer preterano skupa opcija za vas, zamena u vidu pločica i zidnih tapeta stvara identičan izgled. Popločajte svoje kupatilo pločicama zelenog mermera, kompletno ili parcijalno, ali nemojte zaboraviti da i ovaj pristup može lako prezasititi prostor, učinivši ga tamnijim, tako da su svetli ili beli akcenti preko potrebni.\nNa primer, možete kreirati balansiran izgled dodavanjem belih pločica, koje su inače sastavni deo kupatila. Zelene mermerne tapete kompletno će transformisati vaš prostor i učiniti ga prefinjenim i specijalnim kako god da ih upotrebljavate. Mada, ni u njihovom slučaju nije pametno preterivati i jedan akcentni zid može biti sasvim dovoljan.\nPROČITAJTE SLEDEĆI TEKST: Nova Christian Lacroix dekorativna kolekcija


13:08 Čubrilović: DEMOS spreman za izbore\n12:58 Na zanimljiv način ispratili uspješnu generaciju maturanata\n02. Jun 2020 565\nNarodna skupština Republike Srpske odbacila je večeras "Rezoluciju o poštovanju žrtava fašističkih režima i pokreta" koju je usvojio Predstavnički dom Parlamentarne skupštine BiH.\nParlament Srpske usvojio je 20 Zaključaka koje su predložili klubovi poslanika SNSD-a, DNS-a, DEMOS-a, NDP-a, US, SPS, SP i poslaničke grupe Nezavisni poslanici.\nZa usvajanje Zaključaka glasala su 52 poslanika od 53 prisutna, dok suzdržanih i protiv nije bilo.\nNarodna skupština Republike Srpske obavezala je Vladu RS da u roku od 60 dana uputi na razmatranje i usvajanje u Narodnu skupštinu RS nacrt Zakona o Danu sjećannja na žrtve genocida Nezavisne Države Hrvatske nad Srbima, Јevrejima i Romima tokom Drugog svjetskog rata.\n- Konstatujemo da je Predstavnički dom Parlamentarne skupštine BiH usvajanjem Rezolucije pristupio sramnom prekrajanju istorijskih činjenica i pridružio se revizionističkim snagama, kojima je cilj uopštavanje i marginalizovanje stradanja Srba u Drugom svjetskom ratu, jedan je od zaključaka NSRS.\nTakođe se navodi da je neprihvatljiva bilo kakva kvalifikacija zločina u Drugom svjetskom ratu koja ne sadrži odrednicu da je nad Srbima izvršen sistematski genocid. Narodna skupština podsjeća da je istrebljenje Srba bio zvaničan državni projekat NDH.\n- Konstatujemo da je neprihvatljiv sam naziv Rezolucije jer kvalifikuje fašističke režime i pokrete kao agresore, a ne Nezavisnu Državu Hrvatsku, koja je zvanično provodila sistematsko iseljavanje, pokrštavanje i ubijanje Srba. Nepojmljiva je konstatacija da je u Drugom svjetskom ratu stradao značajan broj žrtava iz Bosne i Hercegovine. Bosna i Hercegovina tada nije ni postojala, već samo NDH, a žrtve su bili Srbi, Јevreji, Romi i antifašisti.\nNarodna skupština pozvala je sve u BiH da istorijske činjenice uvažavaju i da se ne bave revizionizmom. Revizionizam je i navođenje Bošnjaka kao stradalnika u Drugom svjetskom ratu, koji kao nacija nisu ni postojali tada.\n- Srpski narod je bio nosilac antifašističke borbe i kao takav je podnio najveće žrtve za oslobođenje svih zemalja u regionu. Narodna skupština Republike Srpske ima dužnost da čuva sjećanje na žrtve srpskog naroda i u tom smislu obavezuje i sve predstavnike u institucijama Republike Srpske i BiH da u svojim aktivnostima njeguju istinu i antifašističke vrijednosti srpskog naroda.\nNarodna skupština RS sinoć je odbacila "netačne konstrukcije i spekulacije vezane za dio dokumentacije iz Јacenovca".\n- Narodna skupština Republike Srpske smatra da je u saradnji sa Muzejom Holokausta u Vašingtonu značajan dio dokumentacije iz Jacenovca snimljen i na savremeni tehnički način obezbjeđen putem mikrofilmovanja i konzervacije. Narodna skupštine Republike Srpske formiće parlamentarnu delegaciju koja će posjetiti Muzej Holokausta u Vašingtonu i uvjeriti se u stanje dijela Јacenovačke građe koja se tamo nalazi.\nNarodna skupština Republike Srpske potvrđuje da se jasenovačka građa nalazi u Arhivu Republike Srpske u savremenoj tehničkoj obradi i da je dostupna javnosti.\nDodik o virusu korona: Moguće je da se neke mjere zaštite dodatno ojačaju


Merkur konjunkcija Sunce *tranzit - Horoskop, Dnevni horoskop, Nedeljni horoskop, Mesecni, Godisnji, Ljubavni i Uporedni horoskop :: horoskop-e Astro Community ::\nMerkur konjunkcija Sunce *tranzit\nZgrabite svoj natalni horoskop (ili uradite vašu natalnu kartu). Ukoliko u vašem natalnom horoskopu ima ličnih tačaka ili planeta u sektorima od 00° do 05° Blizanaca, Device, Strelca ili Riba, a posebno ukoliko su Blizanci, Devica, Strlac ili Ribe Vaš Sunčev ili Ascendentalni znak energija ovog tranzita će se odnositi na vas lično.\nPopodnevne časove će razgaliti Sunčeva konjukcija sa Merkurom. Napravili ste svoj plan aktivnosti i sada osećate potrebu da partneru ili drugom članu porodice iznesete svoje zaključke, misli i buduće postupke.\nOvo je izuzetno dobar interval da kažete sve što vam je na umu. Pamtite da je umetnost efikasne komunikacije u obostranoj pažnji - ostvarićete svoj cilj samo ukoliko uspete da prilagodite izrečeno sagovorniku, stoga je od ključnog značaja da pre svega budete analitični u prepoznavanju strahova i mogućih propusta u planiranju.\nZbog Merkura koji tranzitira zodijačkim znakom Strelca gde je u izgonu, skloni ste ekspanziji u komunikaciji, i uočavate prostor za nejasno uočavanje ciljeva, organizacija ne polazi za rukom danas. Ipak, ovo je vrlo povoljan interval za istraživanje novih poslovnih mogućnosti. U ovom periodu nešto ćete otkriti i zbog toga ćete izmeniti način komunikacije sa osobom sa kojom ste gradili nivo bliskosti. Jasno uočavate svoj položaj i sposobni ste da ga približite i pojasnite drugima. Možete biti efikasni u radu ukoliko se prisetite ranijih grešaka.\nOvaj tranzit označava period aktivnosti u životu, a postignuti uspeh zavisi od položaja Merkura u vašem natalnom horoskopu, od vaše sposobnosti da iskoristite pružene prilike i pripravnosti. Ako je Merkur prilikom rođenja u nepovoljnim aspektima ovaj tranzit može izazvati nezgode ili gubitke. Bićete nestalni u svojim stremljenjima i prohtevima, i pomalo nepostojani u poslovima.


Komandir "Bondstila" progovorio o srpskom poreklu: "Učim istoriju kroz svoj posao"! • HAPPYTV.RS\nKomandir "Bondstila" progovorio o srpskom poreklu: "Učim istoriju kroz svoj posao"!\nAmerička baza "Bondstil" kod Uroševca bila je u petak otvorena za predstavnike medija.\nSvoja "vrata" su otvorili zbog turnira u fudbalu u kojem su učestvovale reprezentacije timova iz zemalja koje rade u toj bazi i pripadnici Vojske Srbije.\n"Svi volite fudbal. Ja sada neću imati šanse da navijam za svoj tim, jer se Italija nije kvalifikovala za svetsko prvenstvo", našalio se Kuoči.\n"Ima 28 nacija koje učestvuju u kosovskoj misiji. Svaka pojedinačna nacija se u svojim zemljama takođe suočava sa međuetničkim problemima...", rekao je Kuoči koji je potom ozbiljnim tonom rekao da je KFOR neutralan i da želi da zaštiti sve stanovnike Kosova bez razlike.\nAmeričkog oficira Nika Dučića, komandanta Bondstila "sačekala" su pitanja o srpskom poreklu, a on je ponudio i objašnjenje zbog čega intrigira javnost:\n"Smatram da je javnost zaintresovana zbog posebne situacije da sam ja prvi američki pukovnik srpskog porekla koji je dobio priliku da komanduje na Kosovu. To je verovatno ono što je medijima zanimljivo. S moje tačke gledišta, meni je zanimljivo što mogu da vidim istoriju kroz svoj posao", rekao je on novinarima.\n"Nik Dučić je američki oficir srpskog porekla koji svoj posao radi profesionalno. Zadužen je za ovaj sektor na Kosovu. Dakle, on je američki oficir koji se takođe ponosi svojim srpskim poreklom", rekao je u razgovoru sa novinarima komandant KFOR-a Kuoči.\nInače, predstavnici medija su pre turnira obišli bazu "Bondstil", a tom prilikom su čuli da je broj vojnika smanjen i da su neke barake u kojima su oni živeli, porušene.\nU kompleksu se nalazi vojna bolnica, vatrogasna stanica, toranj za kontrolu vazdušnog saobraćaja, a imaju i prostorije za rekreaciju. Kada nisu na terenu vojnici mogu da posete teretanu, igraju stoni tenis, bilijar, gledaju filmove...


Ambasador Kraljevine Švedske boravio u posjeti Kalesiji – Općina Kalesija\nAmbasador Kraljevine Švedske boravio u posjeti Kalesiji\nNačelnik Kalesije Sead Džafić susreo se danas u kabinetu sa Ambasadorom Kraljevine Švedske u Bosni i Hercegovini Andersom Hagelbergom, sa kojim je razgovarao o infrasrukturnim projektima za našu općinu.\n„Ja sam se prije svega zahvalio Ambasadoru što su danas tu, ali također i za sve što čine za građane Bosne i Hercegovine i Kalesije. Moji saradnici su me upoznali sa tim da je Švedska i ranije realizirala neke od projekata u našoj općini, a mi smo danas predstavili projekte izgradnje kanalizacione mreže, gradske toplane ali i projekat regulacije korita rijeke Spreče“, kazao je načelnik Sead Džafić.\nAmbasador Švedske u BiH čestitao je načelniku Kalesije na pobjedi na izborima kao nezavisni načelnik, te je istakao da mu je čast što je tu.\n„Imali smo konstruktivan razgovor i prepoznao sam odlučnost vašeg načelnika da radi za bolju budućnost. Švedska je prisutna u BiH kako bi podržala državu, ali i građane. U velikoj mjeri mi smo danas razgovarali o podršci koju mi možemo pružiti u određenim projektima u Kalesiji, a to su projekti koje je predstavio načelnik“, kazao je Hagelberg.\nAnders Hagelberg je za kraj kazao da se on vraća u Sarajevo te da će sve informacije prenijeti donatorima iz Švedske i da će se iznaći određena sredstva za pomoć Kalesiji.\nNa kraju radnog sastanka načelnik Sead Džafić je Ambasadoru poklonio i knjigu o Kalesiji kako bi se oni upoznali sa svim potencijalima naše općine.\nPodsjećanja radi krajem aprila našu općinu je posjetila i visoka delegacija EU u BiH na čelu sa Khaldoun Sinno, zamjenikom šefa Delegacije EU.\nPrevious\tOdržana Javna rasprava o zatvaranju deponije „Vis“\nNext\tObilježena 25.godišnjica od oslobođenja Brezika


Procenjena šteta od poplava: Šteta 810 miliona, gubici 662 miliona : Nadlanu.com\nObjavljeno 8. jul 2014. / 11:27:31\nIzveštaj je pokazao da ukupna šteta i gubici zbog ove prirodne katastrofe iznose 1,53 milijarde evra. Dve trećine tog iznosa odlazi samo na proizvodne sektore, gde su procenjeni šteta i gubici na 1,07 milijardi evra.\nPrema izveštaju, samo šteta na proizvodnom sektoru procenjena je na pola milijarde, a gubici na 569,4 miliona. Od toga, najveći šteta i gubici procenjeni su u poljoprivredi – 107,9 miliona, odnosno 120,1 milion evra. Sledi trgovina, gde je procena štete 169,6 miliona, a gubitaka 55,2 miliona evra.\nProcenjena šteta i gubici u socijalnim sektorima, koji obuhvataju stanovanje, zdravstvo, obrazovanje i kulturu je 34,6 miliona evra, odnosno 7,1 milion evra. Šteta na objektima za stanovanje iznosi 227,3 miliona evra, dok su gubici po istom osnovu i 3,7 miliona. U zdravstvu je šteta procenjena na tri miliona, a gubici na 2,7 miliona evra.


Jovanović: Da sam dobio poziv, došao bih i na respiratoru\nHronika Autor:Tanjug12. feb. 202118:18 > 18:36\nFoto: Video Nova.rs\nLider LDP-a Čedomir Jovanović izjavio je danas da mu nikada nije uručen poziv za saslušanje koje je bilo zakazano za 29. januar u Trećem osnovnom tužilaštvu u Beogradu, a koje je danas naložilo njegovo dovođenje uz pomoć policije na sledeće saslušanje u martu.\n„I samo tužilaštvo priznaje da mi nije uputilo poziv jer ga je dalo policiji. Ja sam svakako bio sprečen da dođem jer sam bio u bolnici, a što verujem da zna svako u srpskom pravosuđu, kao i u medijima koji su preneli poruku iz vajber grupe, na osnovu koje ja ispadam veći problem za Srbiju od ‘Velje Nevolje'“, rekao je Jovanović Tanjugu reagujući na prethodno saopštenje tužilaštva.\nJovanović je istakao da nema razlog da izbegava tužilaštvo i sud i dodao da bi, da je znao za poziv, na saslušanje „došao i sa respiratorom“.\n„Ja želim da što pre stavim tačku na ‘životinjski odnos’ prema mojoj porodici dok sam bio u bolnici i borio se za život“, istakao je Jovanović, osvrćući se na slučaj povodom kojeg je pozvan u tužilaštvo na saslušanje.\n„Niko više od mene ne želi da pred sudom, kao i prethodno u policiji, kažem istinu i preuzmem odgovornost za svoje postupke“, naglasio je on.\nPolicija privodi Čedu Jovanovića na saslušanje\nPravni zastupnik vlasnika Klinike „Fizio centar“\nPodsećajući da 24 sata ima policijsko obezbeđenje, Jovanović smatra da je to opšte poznato.\n„To znaju svi baš kao i onaj koji ne želi da zna i može da ignoriše činjenicu da od kada sam izašao i bolnice više puta kontaktirao i sa Trećim osnovnim tužilaštvom i sa Trećim osnovnim sudom. Obe te institucije vrlo dobro znaju da nije nikakav problem moj dolazak u zgradu suda. Naprotiv, ja želim da se to desi što pre“, naglasio je Jovanović.\nMedije je zamolio da ga pozovu i pitaju sve što žele.\nTreće osnovno javno tužilaštvo ranije danas je medijima saopštilo da je izdalo naredbu za policijsko dovođenje lidera LDP Čedomira Jovanovića na sledeće saslušanje, s obzirom da se nije odazvao pozivu za saslušanje koji mu je bio upućen za 29. januar preko policije.\nJovanović treba da bude saslušan povodom sumnji da je 18. jula 2020. teniskim reketom udario vlasnika centra za fizikalnu terapiju „Fizio centar“.\nBeogradČedomir JovanovićFizio centarpravosuđeSuđenjeTreće osnovno javno tužilaštvo


"Razočarani smo što je Turska kupila S-400" | Skandalozno\nAmerički državni sekretar Majk Pompeo rekao je svom turskom kolegi Mevlutu Čavušogluu u telefonskom razgovoru da su Sjedinjene Američke Države razočarane što je Turska kupila ruski sistem za protivvazdušnu odbranu S-400.\n„Državni sekretar izrazio je duboko razočaranje što je Turska nabavila ruski protivvazdušni raketni sistem S-400“, izjavila je portparolka Stejt departmenta Morgan Ortagus.\nSjedinjene Američke Države ranije su odlučile da će isključiti Tursku iz programa razvijanja najnovijih američkih aviona F-35 nakon početka isporuke u zemlju ruskih sistema za protivvazdušnu odbranu S-400. Učešće Ankare u programu biće konačno prekinuto do kraja marta 2020. godine.\nPompeo je takođe rekao da će Vašington uzimati u obzir interese Ankare na granici sa Sirijom.\n„Državni sekretar Pompeo je potvrdio da Sjedinjene Američke Države nameravaju da odreaguju na zabrinutost Turske u pogledu bezbednosti na granici tursko-sirijskog granici. On je takođe ponovio da su se američke vlasti obavezale da će zaštititi lokalne partnere koji rade sa SAD i globalnom koalicijom“, navodi se u izjavi portparolke.\nTurska strana ranije je saopštila da su Čavušoglu i Pompeo razgovarali o realizaciji smernica vezanih za Manbidž, situaciji u Idlibu i zoni bezbednosti na teritoriji Sirije.\nBudite prvi sa komentarom na članku "Majk Pompeo: Razočarani smo što je Turska kupila S-400 od Rusije"


Academ Link - Sporne doktorate procenjuju pravni stručnjaci\nSporne doktorate procenjuju pravni stručnjaci\nMinistarstvu su se obratili oštećeni profesori koji su izgubili pravo da budu predavači, jer je njihova zvanja osporila Komisija za akreditaciju\nOko stotinu doktorskih diploma privatnih i državnih fakulteta u Srbiji, koje je osporila Komisija za akreditaciju i proveru kvaliteta (KAPK), predmet su pravne ekspertize domaćih i međunarodnih pravnih stručnjaka koju je zatražilo Ministarstvo prosvete.\nTo je za Tanjug potvrdio državni sekretar u Ministarstvu prosvete, nauke i tehnološkog razvoja Vladimir Džamić navodeći da su se Ministarstvu obratili oštećeni profesori, docenti i asistenti koji su izgubili pravo da budu predavači, iako su u ranijim procesima akreditacije regularno prolazili procedure za izbor predavača na fakultetima i visokim školama strukovnih i akademskih studija.\n„Izgubili su to pravo zbog promene određenih standarda KAPK-a. Imajući u vidu pravne posledice svega toga i eventualnu tužbu države u obavezi smo da reagujemo i razgovaramo sa članovima KAPK-a i Nacionalnog saveta za visoko obrazovanje. Nije važno da li se radi o 500 ili 30 slučajeva, ako su protivpravno ostali bez posla, to je onda problem i zato želimo da ga rešimo”, rekao je Džamić.\nOn napominje da je reč o pravnoj, a ne personalnoj i političkoj temi i da je Ministarstvo konsultovalo domaće pravne eksperte, kao i stručnjake iz delegacije EU od kojih u narednih 30 dana očekuje pravnu ekspertizu kako bi se sve rešilo u skladu sa pravnim propisima.\n„Oni koji se smatraju oštećenima odlukom KAPK-a pozivaju se na to da su odjednom promenjeni standardi koji potiru ranije odluke same Komisije i upravo zato imamo pravnu dilemu koju treba razrešiti.\nOn dodaje da će jedan od prioritetnih zadataka Ministarstva nakon formiranja novog Nacionalnog saveta za visoko obrazovanje i novog KAPK-a biti unapređenje sistema vrednovanja kvaliteta visokoškolskih ustanova i uspostavljanje registra nastavnika.\n„Tako bismo u svakom trenutku znali ko je gde zaposlen i sa kojim fondom časova. Takođe, sistem akreditacije treba da bude što transparentniji i kvalitetniji kako se ovakve stvari ne bi ubuduće dešavale, smatra Džamić.\nGeneralni sekretar KAPK-a Šćepan Miljanić naveo je da je osporeno oko stotinak doktorskih diploma od čega skoro polovinu poseduju oni koji su bili zaposleni kao profesori, docenti ili asistenti.\nKako je objasnio za Tanjug, KAPK ne poništava diplome, jer je to nije u nadležnosti Ministarstva, ali ih osporava ukoliko ih je izdala visokoškolska ustanova koja nije bila akreditovana.\nPrema njegovim rečima, sporno je što su određeni univerziteti izdavali diplome bez dozvole Ministarstva, kao i to što su doktore nauka sa spornim disertacijama angažovali drugi fakulteti i s njima pravili studijske programe za koje su podnosili zahtev za akreditaciju.\n„To ne znači da ti studijski programi neće biti akreditovani, ali zato nalažemo ustanovama da se predavačima s takvim diplomama prekine radni odnos. Ako neko drugi želi da ih zaposli, mi s tim nemamo ništa”, rekao je Miljanić za Tanjug, rekao je Miljanić.\nOn insistira na tome da su osporene diplome nezakonite i da KAPK postupa po propisanim standardima.\n„Zabluda je da retroaktivno osporavamo diplome. KAPK dobija zahtev za utvrđivanje akreditacije određenog studijskog programa i ako nađemo na listi zaposlenih nastavnika s nezakonitom diplomom, koja može da bude stečena pre tri, 17 ili 30 godina, razmatramo da li je ustanova tada imala pravo da je izda”, pojasnio je Miljanić.\nNa konstataciju da privatni univerziteti negoduju tvrdeći da su samo oni na udaru KAPK-a, Miljanić odgovara da je osporeno i nekoliko diploma državnih univerziteta.\n„Ne pravimo nikakvu diskriminaciju po tom osnovu, ali mnogo je više takvih slučajeva na privatnim nego na državnim fakultetima”, tvrdi Miljanić.\nUpitan šta je rešenje za one čije se diplome osporavaju, generalni sekretar KAPK-a odgovara da „oni to treba da reše sa ustanovama koje su ih izdale”.\n„Mi samo ukazujemo na nezakonitost i ne dozvoljavamo da ustanova prođe akreditaciju. Ne tvrdim da ni nama nešto ne promiče i da nije promicalo prethodnim sazivima KAPK-a kojem to nije bilo u fokusu. Mi smo u poslednjih godinu dana „utegli” stvar, a Komisija se ranije bavili standardima rada i učlanjenjem u Evropsku asocijaciju akreditacionih institucija”,\nOn je napomenuo da diplome studenata čijim su predavačima osporeni doktorati ni na koji način nisu dovedene u pitanje.\n„Ako je neko studirao na akreditovanom fakultetu nema razloga da brine, njegova diploma je validna čak i ako je imao profesora čija je diploma osporena”, rekao je Miljanić.\nRektor Univerziteta Megatrend Mića Jovanović rekao je za Tanjug da je Komisija do sada osporila dva doktorata tog univerziteta i to sa Fakulteta za civilno vazduhoplovstvo što je ocenio kao „neviđeni apsurd”.\n„Osporeni su zato što su branjeni po starom zakonu po kojem nije trebalo da se dobijaju akreditacije za master i doktorske studije”, kaže Jovanović i dodaje da se sada „osporava nešto što je urađeno po tadašnjem važećem zakonu”.\nDodao je da pretpostavlja da će se, ako se sledi metodologija primenjena u ova dva slučaja, pod lupom KAPK-a naći između 50 i 60 diploma Megatrenda.\n„Nemamo evidenciju koliko je profesora tu obuhvaćeno, ali sigurno nije mnogo jer većina od 450 predavača na našem univerzitetu magistrirala je i doktorirala na drugim univerzitetima”, naveo je Jovanović.\nOn je rekao i da bi „zbog nakaradnog tumačenja zakona”, prema njegovoj proceni, nekoliko hiljada nastavnika na raznim fakultetima moglo ostati bez univerzitetskih zvanja.\n„Jako je čudno da se napadnu privatni univerziteti, a da se ne diraju državni. Ako se otvori Pandorina kutija i vidi da se isto dešavalo na svim državnim univerzitetima, biće osporene diplome desetina hiljada ljudi”.\nJovanović tvrdi i da je u visokoškolskom obrazovanju prisutna „ogromna korupcija” i navodi da isti ljudi 12 godina, kako kaže, ubiraju benefite „vrteći se od Nacionalnog saveta do Komisije”.\nZato kaže da podržava novi Zakon o visokom obrazovanju, koji je, smatra, perfektan, jer ministru daje ovlašćenja i mogućnosti da zaustavi korupciju. (Tanjug)


Vodič kroz potencijalne izvore finansiranja | Raspisan Nagradni Konkurs „Digitalni Čas“ U Školskoj 2019/2020. Godini\ndo 70.000,00 RSD\nPodsticanje upotrebe informacionih tehnologija kao nastavnih sredstava\nNagradni konkurs namenjen je svim predmetnim i razrednim nastavnicima osnovnih škola čiji je osnivač Republika Srbija. Rad treba da sadrži: – prikaz jedne nastavne jedinice čiju realizaciju prati upotreba informacionih tehnologija kao nastavnog sredstva ili – prikaz aktivnosti realizovanih tokom određenog vremenskog perioda gde je IKT stavljen u funkciju rešavanja određenog, ranije uočenog, vaspitno-obrazovnog problema (npr. disciplina, motivacija, pažnja, odsustvo). Rad može biti svrstan u jednu od tri grupe oblasti i to: -matematika, informatika, računarstvo i tehničko obrazovanje (od igračke do računara, tehničko i informatičko obrazovanje, informatika i računarstvo, tehnika i tehnologija); -društvene nauke, umetnost i sport (srpski jezik i književnost, strani jezik, jezik nacionalne manjine kao maternji, likovna kultura, muzička kultura, fizičko i zdravstveno vaspitanje, verska nastava, građansko vaspitanje, narodna tradicija, lepo pisanje, maternji jezik/govor sa elementima nacionalne kulture, šah, istorija, svakodnevni život u prošlosti; crtanje, slikanje i vajanje, hor i orkestar); -prirodne nauke (svet oko nas, priroda i društvo, ruka u testu – otkrivanje sveta, čuvari prirode, geografija, biologija, hemija, fizika).\nPrijava za učešće na konkursu i podnošenje radova i multimedijalnih materijala vrši se na veb strani: http://digitalnicas.mtt.gov.rs počev od 30. septembra 2019. godine.


Tanjug 4. juna 2020. 15:53\nBEČ – Velika „Ahilova peta“ Evrope je što Zapadni Balkan još nije u potpunosti integrisan, a bez dogovora Beograda i Prištine EU ostaje oslabljena, ocenjuje Lukas Mandl, evropski poslanika iz Narodne partije Austrije, kancelara Sebastijana Kurca.\nMandl je, nače, predsednik bečkog društva „Prijatelji Kosova“.\nIzaslanik EU za dijalog Miroslav Lajčak, kako je istakao, mora osigurati da sporovi između Beograda i Prištine budu što pre rešeni, pravno obavezujućim sporazumom.\n„Dobra budućnost svih država Zapadnog Balkana, kao i dobar odnos Beograda i Prištine su u interesu cele Evrope. Posebno Beograd i Priština su na njihovom putu u EU povezane. Ako ne postignu sporazum ostaće izvan EU, a time EU ostaje oslabljena“, objasnio je on dodajući da je zbog toga veoma bitan zadatak Lajčaka.\nMandl je, nakon razgovora u Odboru za spoljnu politiku Evropskom parlamentu sa izaslanikom EU za dijalog Beograda i Prištine Miroslavom Lajčakom, dodao da je slovački diplomata u obavezi da postigne uspeh.\nLajčak mora dokazati da može da pregovara u ime cele EU, pošto dolazi iz države članice koja nije priznala Kosovo, kaže Mandl.\nOn ističe da bi Lajčaku bilo najbolje da sledi brojne jasne odluke Evropskog parlamenta na ovu temu.\nMandl smatra da je promena vlade u Pripštini bez novih izbora, sa većinom demokratski izabranih partija u skupštini, „signal stabilnosti, kako ka unutra, tako i spolja“.\nSada bi, smatra, da i vlada u Prištini i vlada u Beogradu sada, pored reformske agende, moraju učiniti sve da bi prevazišli stare konflikte i priveli uspešno kraju proces dijaloga.


Konkurs za izbor pesama o vinu i grožđu - Konkursi regiona\nby KR 04/08/2018 16/08/2018 0126\nReka Vlasina: na obalama se održava Vinski bal\nVLASOTINCE – Piše: Danilo Kocić – Kulturni centar iz Vlasotinca, organizator tradicionalne privredno-turističke manifestacije „Vinski bal“, raspisao je konkurs za izbor najboljih pesama o vinu i grožđu. Izbor se vrši u dve kategorije: pesme pisane na književnom srpskom jeziku ili na prizrensko-timočkom dijalektu.\nDo sada neobjavljene pesme u pet primeraka treba poslati do 20. avgusta pod šifrom na adresu Kulturni centar Vlasotince, Ulica AVNOJ-a br. 1, 16.210 Vlasotince. Zajedno sa pesmama, u posebnoj koverti treba poslati i rešenje šifre.\nRezultati konkurs biće zvanično saopšteni na Vinskom balu, poslednjeg vikenda avgusta.


RTCG - Radio Televizija Crne Gore - Nacionalni javni servis :: Kulturna galaksija :: Preseljenje Kinoteke od izuzetnog značaja\nBOGDANOVIĆ PORUČIO 28. 02. 2018. 17:57 >> 17:55 0\nPreseljenje Kinoteke od izuzetnog značaja\nCrnogorska kinoteka sa malim brojem zaposlenih i u lošim prostornim uslovima uspijeva da realizuje značajne projekte i aktivnosti, ocijenio je ministar kulture Aleksandar Bogdanović.\nBogdanović i direktor Crnogorske kinoteke Andro Martinović razgovarali su danas o radu i projektima ove ustanove.\nBogdanović je posebno naglasio važnost izrade dokumentarnog filma "Kulturno nasljeđe Balšića", koji je premijerno prikazan 2017. godine, kao i početak rada na filmu "Putevima dukljanske baštine", koji će široj publici prikazati i približiti istoriju i arhitekturu Duklje kao i značaj ovog važnog arheološkog lokaliteta.\nMinistar kulture i direktor Kinoteke su razgovarali i o skorom preseljenju Crnogorske kinoteke u nove prostorije koje će biti smještene u objektu nekadašnjeg Doma vojske u Podgorici.\n"Kako su istakli sagovornici, ovo je od izuzetne važnosti, kako u pogledu zaštite postojeće bogate kolekcije filmova i filmskih materijala, tako i u pogledu ostvarivanja drugih djelatnosti ustanove. Ministar je istakao da je, osim arhivske djelatnosti Kinoteke važna i njena prikazivačka djelatnost, kojom građanima predstavlja istoriju i nasljeđe Crne Gore", saopšteno je iz Ministarstva kulture.\nRazgovarano je i o realizaciji projekta "Standardizacija kataloga i nova platforma za kataloško arhiviranje filmske građe", za koji je u ovoj godini Ministarstvo kulture izdvojilo 15.000 eura.\nProjektom je predviđena izrada platforme, softvera i hardvera za kataloško arhiviranje filmskih materijala, čime će se obezbijediti efikasnije obavljanje osnovnih kinotečkih djelatnosti, istakao je direktor Martinović.\nBilo je riječi i o regionalnoj i međunarodnoj saradnji koju Kinoteka ostvaruje sa srodnim institucijama, posebno sa Jugoslovenskom kinotekom, u kojoj se do prelaska u novi objekat skladišti značajan dio fonda Crnogorske kinoteke.\nBogdanović je istakao da je saradnja sa međunarodnim partnerima izuzetno značajna, pogotovo za malu instituciju kakva je Kinoteka i pozvao da izvor dodatnog finasiranja svojih projekata traže i u međunarodnim fondovima, za čem će Ministarstvo pružiti svu potrebnu pomoć i podršku.\nAleksandar Bogdanović Andro Martinović\nBogdanović otvorio festival "Ubrzaj 2018"\nBogdanović imao udes u Istanbulu\n06. 12. 2018. 9\nPodrška OEBS-a u izmjeni medijskih zakona


električna vozila Archives - Page 2 of 4 - Ekologija e-magazin : Ekologija e-magazin\nKako električna vozila nastavljaju da provode duže vreme na lagerima prodajnih salona, industrija bi mogla da započne svojevrstan rat cenama električnih automobila.\nHyundai iX35 na vodonik\nModel iX35 Fuel Cell za pogon koristi električni motor koga, u suštini, napaja vodonik, a koji može da ubrza ovaj SUV do 100 km/h za 12,5 sekundi. Maksimalna brzina je 170 km/h, a automobil može prevaliti 585 kilometara sa jednim rezervoarom.\nBaterije su postale sastavni dio naših života i bez njih više ne možemo zamisliti svakodnevne stvari kao što su telefonski razgovori ili čak i vožnja automobilom. Međutim, unatoč niz prednosti koje one donose, baterije se u većini slučajeva pune vrlo dugo, a isprazne jako brzo.\nToyotinih 400.000 hibrida u Evropi\nŽeljko Stanković, 30. January 2012.\nJapanski proizvođač objavio je da isporučio 400.000-to vozilo sa hibridnim pogonom na evropskom tržištu.\nŽeljko Stanković, 9. January 2012.\nUkoliko se ova ideja istera do kraja mogla bi da dovede do oživljavanja ideje stanica za punjenje električnih automobila.\n3 stvari koje bi trebalo da znate o električnim vozilima\nŽeljko Stanković, 11. November 2011.\nNe brinite o trajanju baterije\nVolvo auto sa električnim pogonom Simensa do kraja 2011.\nPrvi automobil kompanije Volvo, koji će biti opremljen Siemensovim električnim motorima, naći će se na test stazama već krajem godine, saopštila je danas kompanija Simens.\nU Nemačkoj razvijen električni automobil sa kojim je postavljen novi svetski rekord u dužini vožnje sa jednim punjenjem.


donacija Archives - Lola\nHemofarm donirao medicinsku opremu za još sedam zdravstvenih ustanova\nBanjaluka, 16. jun – Sredstva prikupljena od prodaje Hemofarmovih probiotika, vitamina i minerala prikupljena u okviru akcije “Superheroji maske nose ispod očiju” upotrijebiće se za nabavku šest EKG i jednog CTG aparata za zdravstvene ustanove u BiH.\nNova donacija opreme bolnicama u BiH.\nPodrška razvoju dječijeg sporta širom BiH.\nKupovinom Gloria Gela za intimnu njegu učestvujete u donaciji novčanih sredstava za borbu protiv karcinoma dojke.\nU okviru druge faze akcije kompanije Hemofarm “Superheroji maske nose ispod očiju”, sredstva prikupljena od prodaje probiotika upotrebljena su za nabavku opreme za još četiri zdravstvene ustanove u BiH.\nUlaganjem u zajednicu, m:tel aktivno učestvuje u unapređenju uslova života i obrazovanja u BiH.\n„Moja poruka za sve porodice koji imaju djecu oboljelu od rijetkih bolesti je da se nikad ne predaju i ne odustaju u borbi sa nepoznatim problemima. Maksimalna podrška i ljubav za svako dijete koje ne treba da se razlikuje od svojih vršnjaka.“


CIK se raspada, članovi posvađani – Zvornik Danas\nNaslovna/naslovna/CIK se raspada, članovi posvađani\nSjednica Centralne izborne komisije BiH prekinuta je na kratko zbog „svađe“ članova Centralne izborne komisije.\nNaime, Suad Arnautović, predsjednik CIK-a, mimo znanja ostalih članova CIK, na sjednici je predložio da se za učešće na izborima ne ovjeri Srpska radikalna stranka dr Vojislav Šešelj pod tim imenom.\n„Predložio bih CIK-u da ovu stranku obavijesti da korigira naziv u svom imenu tako što će u izborne svrhe neovisno od toga kako je sud riješio ovaj dio naziva dr Vojislav Šešelj izostaviti“, rekao je Arnautović.\nOn je naveo da je dr Vojislav Šešelj „presuđeni ratni zločinac“, navodeći da se ta stranka zalaže za veliku Srbiju, da ta stranka baštini borbu za ujedinjenje svih srpskih zemalja, a to znači „borba za propagiranje velikosprske idelogije“.\n„Bilo bi korektno da ste pitanje iznijeli na kolegijumu. Nemam ništa protiv vašeg mišljenja, ali kao član CIK treba da znamo o ćemu će se raspravljati na sjednici, a ne kad se upale kamere“, rekla je Prutina.\n„Nije vam to korektno. Ovo su politička pitanja i ne slažem se s uvođenjem političkih pitanja za ovaj sto. Vidite da nije dobar način da uopšte krenemo u izborni proces. Ako ćemo ovako dalje raditi, neće nam pomoći sve pare ovog svijeta da provedemo izbore“, rekao je Rogić.


BiH: Pokrivenost uvoza izvozom u augustu 42,4 posto - Klix.ba\nBiH BiH: Pokrivenost uvoza izvozom u augustu 42,4 posto\nBiH: Pokrivenost uvoza izvozom u augustu 42,4 posto\n13.9.2006. u 13:08\nBiH je u augustu ove godine ostvarila robni promet s inostranstvom od 1,4 milijarde KM, od čega se na izvoz odnosi 435,5 miliona KM ili 29,8 posto, a na uvoz jedna milijarda KM ili 70,2 posto. Procent pokrivenosti uvoza izvozom iznosio je 42,4 posto.\nKako je istaknula na konferenciji za novinare u Sarajevu, zamjenica direktora Agencije za statistiku BiH Maida Hasanbegović, od prvog do osmog mjeseca ostvaren je izvoz od 3,3 milijarde KM, što je za 39 posto više u odnosu na isti period prethodne godine. Istovremeno, uvoz je iznosio sedam milijardi KM, što je za 5,2 posto više u odnosu na isti period prethodne godine. BiH je u tom periodu u robnom prometu s inozemstvom ostvarila trgovinski deficit 3,7 milijardi KM, što u odnosu na isti period prethodne godine predstavlja smanjenje od 13,4 posto.\nPosmatrano po sektorima, u augustu je najveće učešće u izvozu ostvareno u sektoru "proizvodi svrstani po materijalu" s vrijednošću od 131,6 miliona KM, što čini 30,2 posto od ukupnog izvoza. Najveće učešće u uvozu ostvareno je u sektoru "mašine i transportni uređaji" u vrijednosti 250 miliona KM, što je 20 posto od ukupnog uvoza.\nU augustu se najviše izvozilo u Hrvatsku u vrijednosti 87,6 miliona KM (20,1 posto od ukupno ostvarenog izvoza).Od susjednih zemalja, značajan izvoz ostvaren je u Srbiju i Crnu Goru 65,5 miliona KM ( 15 posto).\nPosmatrano prema regionalnim grupacijama, u augustu najviše se izvozilo u EU 231,4 miliona KM ( 53,1 posto od ukupnog izvoza). U okviru zemalja EU, najviše se izvozilo u Njemačku i to u vrijednosti od 53,6 miliona KM (12,3 posto od ukupnog izvoza).\nU augustu se najviše i uvozilo iz Hrvatske 185,6 miliona KM (18,1 posto od ukupnog uvoza). Od susjednih zemalja, značajan uvoz ostvaren je iz Srbije i Crne Gore u vrijednosti od 113,5 miliona KM ( 11,1 posto).\nPosmatrano prema regionalnim grupacijama,u augustu najviše se uvozilo iz EU u vrijednosti 463,6 milion KM ( 45,2 posto od ukupnog uvoza). U okviru zemalja EU, najviše se uvozilo iz Njemačke i to u vrijednosti od 116,3 miliona KM (11,3 posto od ukupnog ostvarenog uvoza).\nU periodu januar – august ove godine, BiH je imala pokrivenost uvoza izvozom s Hrvatskom 52,2 posto, Srbijom i Crnom Gorom 60,3 posto. Sa zemljama članicama EU, BiH je imala pokrivenosti uvoza sa izvozom - s Italijom 76,7, Slovenijom 76,1, Njemačkom 49,4 i Austrijom 71,7 posto itd.


Devizne rezerve 10,4 milijarde evra – Nadlanu.com\nDevizne rezerve 10,4 milijarde evra\nObjavljeno 14. maja 2012. / 12:38:02\nBEOGRAD, 14. maja 2012. (Beta) – Devizne rezerve Narodne banke Srbije (NBS) iznosile su 10 milijardi i 387 miliona evra na kraju aprila, što je za 686 miliona evra manje nego na kraju marta, objavila je u ponedeljak centralna banka.\nKako se navodi u saopštenju NBS (www.nbs.rs), u toku aprila najveći odliv iz deviznih rezervi bio je po osnovu povlačenja obavezne devizne rezerve banaka u neto iznosu od 469,8 miliona evra.\nNa povlačenje obavezne devizne rezerve banaka, ističe se, u najvećoj meri je uticala izmena regulative NBS kojom je smanjena stopa po kojoj banke obračunavaju obaveznu deviznu rezervu, pri čemu je istovremeno povećan deo koji banke izdvajaju u dinarima.\nDodaje se da su, pored toga, banke pocetkom aprila povukle višak izdvojene obavezne devizne rezerve koji su krajem marta dobrovoljno izdvojile u većem iznosu od propisanog nivoa obavezne devizne rezerve.\nOstali odlivi iz deviznih rezervi u toku aprila bili su zbog intervencija Narodne banke Srbije na medjubankarskom deviznom tržištu u iznosu od 210 miliona evra i izmirivanja obaveza prema inokreditorima u iznosu od 66,6 miliona evra.


Vučić: I vi stanete i kažete, pa jesi li ti normalan, zdrav, pri sebi... - Infobrif\nVučić: I vi stanete i kažete, pa jesi li ti normalan, zdrav, pri sebi…\nObjavljeno 3.05.2019. u 13:05\nPredsednik Srbije Aleksandar Vučić rekao je danas da će biti izgrađen Nacionalni stadion u Beogradu, da će se graditi novi stadioni u malim gradovima, ali da će biti uloženo i u obnovu stadiona Crvene Zvezde, Partizana i Vojvodine.\nPredsednik Srbije najavio: Još veće penzije i plate, posebno u ovom sektoru\nNa pitanje novinara kako komentariše to što opozicija kritikuje što će biti uloženo 500 miliona evra u stadione, Vučić kaže da je Dragan Ðilas osetljiv čim se pomene 500 milina pošto je sa svoje četiri firme u periodu od 2007. do 2013. prihodovao 500 miliona evra.\nVučić: Stiže „čudo“ u našu zemlju, a nije Folksvagen\nPredsednik Srbije: Moje ideje su propale. To će skupo koštati naš narod\nDodao je i da mu je neko poslao video klip gde neki veliki strčnjak kaže da u Beogradu na vodi nema kanalizacije.\n„I vi stanete i kažete, pa jesi li ti normalan, zdrav, pri sebi da u Beogradu na vodi nema kanalizacije, a kažu da je to neki veliki genije i stručnjak… Sada će izbori tako da će i Bastać u političku istoriju“, dodao je Vučić.\nAleksandar VučićBeograd na vodiDragan ĐilasNacionalni stadionPredsednik Srbije\nOvo je znak da vam pas veruje i da želi malo nežnosti (VIDEO)\nMinistarstvo angažuje savetnike za zaštitu nasilja u školama, ovo će biti njihova zaduženja


"Puca" vakcinalni sistem - BIGportal.ba\n5 Marta, 2021 5 Marta, 2021 05162\nIzrael, Austrija i Danska postigli su u Jerusalimu dogovor o formiranju saveza po pitanju razvoja i proizvodnje vakcina sledeće generacije.\nTaj dogovor je već naišao na kritike pojedinih zemalja članica EU, budući da se u EU insistira na odlukama koje donosi Evrospka komisija.\nTri zemlje će, kako je u četvrtak uveče objavio izraelski premijer Benjamin Netanijahu, formirati zajednički fond za istraživanje i razvoj vakcina protiv kovida-19.\nOn je to saopštio na zajedničkoj konferenciji za novinare sa danskom premijerkom Mete Frederiksen i austrijskim kancelarom Sebastijanom Кurcom, koji je među poislednjima zadao “šamar” EU zbog problema sa nabavkom i distribucijom vakcina za sve članice Unije.\nIzraelski premijer je, takođe, pozvao i druge zemlje da se pridruže tom savezu, ali je Francuska već kritikovala tu ideju, navodeći da je evropski okvir i dalje najprikladniji način kojim se garantuje solidarnost unutar bloka.\n“Moramo sarađivati u okviru Evropske unije…ali moramo da sarađujemo i na globalnom nivou”, poručio je Кurc iz Jerusalima.\nŠef francuske diplomatije Žan-Iv Le Drian priznao je, kako podseća AFP, da ima značajnih nedostataka u politici vakcinacije EU, istovremeno kritikujući ono što je nazvao pokušajem otcepljenja od zajedničke politike.\nEvropska komisija se zasad uzdržala od kritike saveza Izraela i dve zemlje EU, iako se baš ona unutar EU smatra najodgovornijom za krizu s vakcinacijom stanovnika EU.\nAko se, međutim, u obzir uzmu stavovui eksperata, “odmetnuti Kurc” je u pravu jer stručnjaci smatraju da će narednih godina dve trećine stanovništva morati godišnje da se vakciniše. A Eu ni sa ovim prvim talasom nije izašla na kraj.


Prve zvezde bezbednog interneta\nBiblioteka "Vuk Karadžić" u Prijepolju, članica EUteka mreže biblioteka, bila je domaćin dve tribine na kojima su predstavljeni programi namenjeni mladima i zaposlenima u obrazovanju u Srbiji koji se...\n„U susret Evropskoj godini nasleđa“ naziv je tribine koje je održana u Narodnoj biblioteci Smederevo, članici EUteka mreže biblioteka, u okviru projekta „EUteka – EU u vašoj biblioteci“. Osim...\nNakon što je u 45 EUteka biblioteka u Srbiji formiran EUteka kutak, koji objedinjuje raznovrsnu ponudu elektronskih informacija o Evropskoj uniji namenjienim građanima, pojedine EUteka biblioteke su...\nPrvom radionicom debate, koja je ovog vikenda održana u Narodnoj biblioteci "Vuk Karadžić" u Kragujevcu, četvrta po redu Evropska škola debate je započela u svih 5 predviđenih gradova. Tridesetak...\nDruga studijska poseta bibliotekara iz EUteka mreže institutima i kulturnim centrima zemalja članica Evropske unije održana je u utorak i sredu, 7. i 8. novembra i tom prilikom 11 bibliotekara posetilo je...\nPrve radionice u okviru Evropske škole debate su proteklog vikenda organizovane u Narodnoj biblioteci "Stevan Sremac" u Nišu i Gradskoj biblioteci u Novom Sadu. Tako se još 60 srednjoškolaca i studenata...\nRadionicama koje su u subotu 28. oktobra održane u Beogradu i Novom Pazaru započela je obuka 4. generacije polaznika Evropske škole debate. Ova obuka, namenjena srednjoškolcima i studentima iz cele Srbije,...\nGrupa od 11 EUteka bibliotekara iz različitih gradova Srbije boravila je tokom ove nedelje u dvodnevnoj studijskoj poseti Beogradu kako bi se, prvenstveno, upoznala sa radom kulturnih centara i instituta...\nEUteka kutak, posebno opremljen deo u biblioteci namenjen informisanju građana o Evropskoj uniji, otvoren je u Narodnoj biblioteci „Stevan Sremac“ u Nišu. EUteka kutak u Nišu jedan je od 45 kutaka...\nProjekat Evropske unije "EUTEKA - EU u vašoj biblioteci" raspisuje konkurs za četvrtu generaciju polaznika „Evropske škole debate“. Na konkurs se mogu prijaviti isključivo srednjoškolci i...